Ιχνηλατώντας την ομαλή κυκλική κίνηση μέσα από ένα διδακτικό σενάριο - PDF\nΙχνηλατώντας την ομαλή κυκλική κίνηση μέσα από ένα διδακτικό σενάριο\nDownload "Ιχνηλατώντας την ομαλή κυκλική κίνηση μέσα από ένα διδακτικό σενάριο"\n1 Έρκυνα, Επιθεώρηση Εκπαιδευτικών Επιστημονικών Θεμάτων, Τεύχος 7ο, , 015 Ιχνηλατώντας την ομαλή κυκλική κίνηση μέσα από ένα διδακτικό σενάριο Νικόλαος Κυριακόπουλος Φυσικός, καθηγητής Γενικού Λυκείου Νεμέας Περίληψη: Η παρούσα εργασία βασίζεται σε μια έρευνα που πραγματοποιήθηκε σε 19 μαθητές της Β τάξης του Γενικού Λυκείου κατά την εφαρμογή ενός διδακτικού σεναρίου στα πλαίσια του μαθήματος της Φυσικής Θετικής Κατεύθυνσης. Το διδακτικό σενάριο που αναπτύχθηκε και εφαρμόστηκε στο σύνολο των 19 μαθητών αφορούσε στη μελέτη της ομαλής κυκλικής κίνησης συνδυάζοντας ΤΠΕ και εργαστηριακή πρακτική. Συγκεκριμένα χρησιμοποιήθηκε το λογισμικό ανάλυσης βίντεο Tracker σε συνδυασμό με μια υφιστάμενη πειραματική διάταξη πραγματοποίησης ομαλής κυκλικής κίνησης. Η δομή του σεναρίου βασίστηκε στις αρχές της ανακαλυπτικής μάθησης και οι μαθητές εργαζόμενοι σε ομάδες συμμετείχαν στη μαθησιακή διαδικασία με σκοπό να ανακαλύψουν τους νόμους που διέπουν την ομαλή κυκλική κίνηση. Στη συνέχεια της εργασίας παρουσιάζεται το διδακτικό σενάριο που εφαρμόστηκε στη σχολική τάξη, ο τρόπος με τον οποίο εντάχθηκαν και συνδυάστηκαν οι ΤΠΕ με την εργαστηριακή πρακτική, καθώς και η μεθοδολογία της έρευνας μέσω της οποίας αξιολογήθηκε η εφαρμογή της συγκεκριμένης διδακτικής πρακτικής. Λέξεις κλειδιά: Φυσική, ομαλή κυκλική κίνηση, ανακαλυπτική μάθηση, λογισμικό Tracker. Εισαγωγή Στην καθημερινή τους ζωή οι μαθητές συναντούν πολλές περιπτώσεις κυκλικής κίνησης, όπως η κίνηση ενός αυτοκινήτου γύρω από μια κυκλική πλατεία, η κίνηση των πτερυγίων ενός ανεμιστήρα αλλά και η κίνηση της Σελήνης γύρω από τη Γη. Έτσι οι καμπυλόγραμμες κινήσεις και ειδικά η ομαλή κυκλική κίνηση αποτελούν πάντα ένα βασικό κομμάτι στη μελέτη των κινήσεων (Βλάχος κ.α., 014; Δαπόντες κ.α., 1996). Επίσης η γνώση της ομαλής κυκλικής κίνησης αποτελεί προαπαιτούμενη γνώση για τη διδασκαλία της στροφικής κίνησης του στερεού σώματος στη Γ Λυκείου. Γενικά για την πειραματική μελέτη των κινήσεων εξυπηρετεί αρκετά ο προσδιορισμός και η επεξεργασία των αποτυπωμάτων που αφήνει ένα σώμα κατά την κίνησή του (Κασσέτας, 000). Για το λόγο αυτό οι μαθητές, μελέτησαν την ομαλή κυκλική κίνησης ενός σώματος με τη βοήθεια του λογισμικού ανάλυσης βίντεο Tracker. Το λογισμικό Tracker προσφέρει δυνατότητες για την ιχνηλασία της κίνησης των σωμάτων, την επεξεργασία δεδομένων και την γραφική απεικόνιση της θέσης, της ταχύτητας και της επιτάχυνσης των σωμάτων αυτών. Συγκεκριμένα βιντεοσκοπείται κάθε φορά η κυκλική κίνηση ενός σώματος και στη συνέχεια με το Tracker η κίνηση αναλύεται καρέ-καρέ, ώστε να γίνει η αποτύπωση των σημείων από τα οποία πέρασε το σώμα. Στη βιβλιογραφία δεν υπάρχουν αρκετές αναφορές σε καλές πρακτικές που να αξιοποιούν το λογισμικό Tracker και επομένως είναι φτωχά και τα οποιαδήποτε ποιοτικά και ποσοτικά αποτελέσματα από την εφαρμογή στην τάξη τέτοιων πρακτικών.\n2 116 Ν. Κυριακόπουλος Έτσι με βάση τα παραπάνω σχεδιάστηκε, εφαρμόστηκε και αξιολογήθηκε στην πράξη, ένα διδακτικό σενάριο που συνδυάζει τη χρήση του λογισμικού Tracker και το κλασικό πείραμα. Τα νέα δεδομένα που εμπλέκονται στο συγκεκριμένο διδακτικό σενάριο είναι η χρήση του λογισμικού, η σχεδίαση και ο πειραματισμός σε με μια πρωτότυπη πειραματική συσκευή καθώς και ο συνδυασμός ΤΠΕ και εργαστηριακής πρακτικής. Από την εφαρμογή και την αξιολόγηση του διδακτικού σεναρίου επιδιώκεται να δοθούν απαντήσεις στα εξής ερευνητικά ερωτήματα: - Το λογισμικό Tracker: α) Ποιο βασικό σκοπό εξυπηρετεί στη μελέτη της ομαλής κυκλικής κίνησης; β) Είναι εύκολα αξιοποιήσιμο από τους μαθητές; γ) Μπορεί να ενταχθεί στο μοντέλο της ανακαλυπτικής μάθησης; δ) Ποιο είδος διδακτικών στόχων (γνωστικών, συναισθηματικών, ψυχοκινητικών) καλύπτει περισσότερο; - Το κλασικό πείραμα της ομαλής κυκλικής κίνησης του διδακτικού σεναρίου: α) Είναι εύκολα πραγματοποιήσιμο από τους μαθητές; β) Ποιο είδος διδακτικών στόχων εξυπηρετεί περισσότερο; γ) Μπορεί να ενταχθεί στο μοντέλο της ανακαλυπτικής μάθησης; - Οι ΤΠΕ μπορούν τελικά να συνδυάζονται και να συνεργάζονται αρμονικά με το κλασικό πείραμα; - Το συγκεκριμένο διδακτικό σενάριο είναι εύκολα εφαρμόσιμο στην πράξη, ώστε να προσφέρει συνολικά στη διδακτική μεθοδολογία; Περιγραφή του διδακτικού σεναρίου που εφαρμόστηκε στην τάξη Σχέδιο μαθήματος Διδακτικοί στόχοι: Η στοχοθεσία έγινε με βάση την ταξινομία του Klopfer. Η ταξινομία αυτή είναι ίσως η πιο πλήρης με την έννοια ότι περιλαμβάνει και τους τρεις τομείς συμπεριφοράς, τον γνωστικό, τον συναισθηματικό και τον ψυχοκινητικό, όπως επίσης και τη μεθοδολογία των φυσικών επιστημών (Ζησιμόπουλος κ.α., 00). Έτσι οι μαθητές με τη διδασκαλία αυτού του μαθήματος έπρεπε: 1. Να εξάγουν τις εξισώσεις κίνησης και ταχύτητας στην ομαλή κυκλική κίνηση.. Να σχεδιάσουν γραφικές παραστάσεις και να εξάγουν συμπεράσματα από αυτές. 3. Να διαπιστώσουν ότι η ομαλή κυκλική κίνηση είναι μια περιοδική κίνηση και να υπολογίσουν την περίοδο και τη συχνότητα της κίνησης αυτής. 4. Να αναγνωρίσουν το αίτιο που συντηρεί την ομαλή κυκλική κίνηση και να υπολογίσουν τη κεντρομόλο επιτάχυνση και την κεντρομόλο δύναμη. 5. Να πραγματοποιήσουν απλά πειράματα κυκλικής κίνησης εργαζόμενοι σε ομάδες. 6. Να χειριστούν κατάλληλο λογισμικό, εργαζόμενοι σε ομάδες. 7. Να συνδέσουν τη νέα γνώση με φαινόμενα κυκλικής κίνησης που συναντούν στην καθημερινή τους ζωή. Εναλλακτικές ιδέες μαθητών:\n3 Ιχνηλατώντας την ομαλή κυκλική κίνηση 117 Ο όρος εναλλακτικές ιδέες χρησιμοποιείται για όλες τις προϊδεάσεις ή τα νοησιακά μοντέλα των μαθητών, που έχουν τη δυνατότητα να υπονομεύσουν κάθε μελλοντική μάθηση. Έτσι σύμφωνα με τη βιβλιογραφία, στο γνωστικό αντικείμενο της κυκλικής κίνησης υπάρχουν οι εξής εναλλακτικές ιδέες (Κασσέτας, 004): 1. Η ταχύτητα κατά την ομαλή κυκλική κίνηση, εφόσον ούτε αυξάνεται ούτε ελαττώνεται, διατηρείται σταθερή.. Κατά την κυκλική κίνηση ενός σώματος χωρίς αυξομειώσεις ταχύτητας δεν μπορεί να υπάρχει επιτάχυνση. 3. Κατά την κυκλική κίνηση ενός σώματος χωρίς αυξομειώσεις ταχύτητας δεν χρειάζεται να ασκείται στο σώμα κάποια δύναμη. 4. Όταν σε ένα σώμα κινούμενο κυκλικά πάψει να ασκείται η απαιτούμενη (συνισταμένη) δύναμη, το σώμα θα κινηθεί προς το κέντρο κυκλικής τροχιάς. 5. Η κεντρομόλος δύναμη είναι μια ακόμη δύναμη που ασκείται στο κυκλικά κινούμενο σώμα. Διδακτική μεθοδολογία: Η διδακτική μεθοδολογία που ακολουθήθηκε ήταν η καθοδηγούμενη ανακάλυψη (Χαλκιά, 01; Ζησιμόπουλος κ.α., 00). Οι μαθητές μέσω ενός φύλλου εργασίας καθοδηγήθηκαν ώστε να χειριστούν κατάλληλη πειραματική διάταξη και κατάλληλο λογισμικό, να λάβουν πειραματικές μετρήσεις, να τις επεξεργαστούν και να εξάγουν τα συμπεράσματά τους. Να σημειωθεί ότι παρόλο που στα πλαίσια της καθοδηγούμενης ανακάλυψης δεν υπήρξε το στάδιο της ανάδειξης των ιδεών και της γνωστικής σύγκρουσης, οι προϋπάρχουσες ιδέες των μαθητών ελήφθησαν υπόψη από τον διδάσκοντα, έτσι ώστε «σιωπηλά» μέσα από τις δραστηριότητες του φύλλου εργασίας και αξιολόγησης να αναδομηθούν όσο ήταν δυνατό οι ιδέες αυτές. Διάρκεια διδασκαλίας: Για την πραγματοποίηση της διδασκαλίας χρειάστηκαν τέσσερεις διδακτικές ώρες. Μία ώρα για την παρουσίαση του θέματος, της υλικοτεχνικής υποδομής και του λογισμικού Tracker, δύο ώρες για την πραγματοποίηση του φύλλου εργασίας και μια ώρα για τη συμπλήρωση του φύλλου αξιολόγησης. Προαπαιτούμενες γνώσεις μαθητών: Για τη συγκεκριμένη διδασκαλία οι μαθητές όφειλαν να γνωρίζουν: - Βασικές γνώσεις γεωμετρίας του κύκλου. - Τις έννοιες/μεγέθη, διάστημα, ταχύτητα, επιτάχυνση, δύναμη και τριβή. - Τις περιοδικές κινήσεις και τα μεγέθη περίοδος και συχνότητα. - Τη χάραξη και μαθηματική επεξεργασία γραφικών παραστάσεων. Απαιτούμενη υλικοτεχνική υποδομή: Η διδασκαλία πραγματοποιήθηκε στο Σχολικό Εργαστήριο Φυσικών Επιστημών (ΣΕΦΕ) με τον εξής υλικοτεχνικό και εργαστηριακό εξοπλισμό: - Μια συσκευή πραγματοποίησης ομαλής κυκλικής κίνησης. Στη συγκεκριμένη εργασία χρησιμοποιείται ένα πικάπ. Στην επιφάνεια του πικάπ τοποθετείται ένας λευκός δίσκος με σχεδιασμένους ομόκεντρους κύκλους ακτίνων R=3cm, 6cm, 9cm, 1cm και 15cm. Στο δίσκο τοποθετείται ένα παραλληλεπίπεδο σώμα (μια γόμα). Ο δίσκος τίθεται σε περιστροφή και επομένως και το σώμα εκτελεί ομαλή κυκλική κίνηση (εικόνα 1).\n4 118 Ν. Κυριακόπουλος Εικόνα 1: Συσκευή πραγματοποίησης ομαλής κυκλικής κίνησης (πικάπ) - Μια βιντεοκάμερα για βιντεοσκόπηση της ομαλής κυκλικής κίνησης του σώματος. - Ένας βιντεοπροβολέας. - Ένας φορητός ηλεκτρονικός υπολογιστής ανά ομάδα εργασίας. - Μια φωτοπύλη συνδεδεμένη με ηλεκτρονικό χρονόμετρο. - Ένας ορθοστάτης με προσαρμοσμένη μια λαβίδα. Λογισμικό που χρησιμοποιήθηκε: Η ανάλυση του βίντεο της ομαλής κυκλικής κίνησης έγινε με το λογισμικό Tracker έκδοση Το λογισμικό είναι ελεύθερο και αναζητείται στην ηλεκτρονική διεύθυνση https://www.cabrillo.edu/~dbrown/tracker μαζί με τις οδηγίες χρήσεις. Οργάνωση της τάξης και διαχείριση του διδακτικού χρόνου: Οι μαθητές ήταν χωρισμένοι σε ομάδες των τεσσάρων ατόμων και δούλευαν ομαδοσυνεργατικά. Η σύνθεση των ομάδων έγινε λαμβάνοντας υπόψη ο διδάσκων τα κοινωνιομετρικά τεστ που συμπλήρωσαν οι μαθητές πριν την έναρξη της διδασκαλίας (Ματσαγγούρας, 000) καθώς και την ανομοιογένεια που πρέπει να διακρίνει κάθε ομάδα, τόσο ως προς τις δεξιότητες των μελών της, όσο και ως προς τις πολιτισμικές τους καταβολές (Ματσαγγούρας, 005). Στην πρώτη διδακτική ώρα ο διδάσκων παρουσίασε στους μαθητές το θέμα με το οποίο θα ασχολούνταν (στάδιο αφόρμησης), την πειραματική διάταξη την οποία θα χρησιμοποιούσαν καθώς και το λογισμικό με το οποίο θα ανέλυαν την υπό μελέτη κίνηση. Στη δεύτερη και τρίτη ώρα οι μαθητές προχώρησαν στη βιντεοσκόπηση της κίνησης και στη μελέτη της μέσα από τις δραστηριότητες του φύλλου εργασίας. Στην τέταρτη ώρα οι μαθητές συμπλήρωσαν ένα φύλλο αξιολόγησης αφενός για να αξιολογηθεί η επίτευξη των διδακτικών στόχων και αφετέρου για να ανατροφοδοτηθεί ή όλη διδακτική πρακτική (Κασσωτάκης, 1981; Gronlund, 1985). Να σημειωθεί ότι επειδή υπήρχε μόνο μια πειραματική διάταξη, έγινε μια βιντεοσκόπηση της κίνησης και στη συνέχεια κάθε ομάδα επεξεργάστηκε το ίδιο βίντεο. Όμοια για το φύλλο αξιολόγησης, κάθε ομάδα πέρασε κυκλικά από την πειραματική διάταξη και έλαβε τις μετρήσεις της. Φύλλο εργασίας Στάδιο αφόρμησης:\n5 Ιχνηλατώντας την ομαλή κυκλική κίνηση 119 Η διδασκαλία ξεκίνησε ζητώντας ο διδάσκων από τους μαθητές να αναφέρουν παραδείγματα κυκλικών κινήσεων από την καθημερινή τους ζωή και από τις γενικότερες γνώσεις τους. Οι περισσότεροι μαθητές έδωσαν σωστά παραδείγματα, από τα οποία τα περισσότερα σχετίζονταν με την κίνηση οχημάτων σε στροφές και γύρω από κυκλικές πλατείες. Λίγοι μαθητές ανέφεραν την κίνηση της Σελήνης γύρω από τη Γη, την κίνηση τη Γης γύρω από τον Ήλιο, την κίνηση των ηλεκτρονίων γύρω από τον πυρήνα του ατόμου, ενώ ένας μαθητής μάλλον προφητικά- ανέφερε την κίνηση του δίσκου σε ένα πικάπ. Επίσης ο διδάσκων προβλημάτισε τους μαθητές σε σχέση με το ποιο μπορεί να είναι το αίτιο που συντηρεί μια κυκλική κίνηση. Το 37% των μαθητών απάντησε ότι η κίνηση συντηρείται από μόνη της ενώ το 47% θεώρησε ότι υπάρχει μια επιπλέον δύναμη με ακτινική διεύθυνση υπεύθυνη για την κυκλική κίνηση. Το υπόλοιπο 16% περιόρισε την αιτία στη δύναμη της τριβής χωρίς όμως να καθορίσει τη διεύθυνσή της. Αφού ακούστηκαν όλες οι απόψεις, ο διδάσκων χωρίς να δώσει απαντήσεις κάλεσε τους μαθητές να μελετήσουν την κυκλική κίνηση μέσα από μια σειρά δραστηριοτήτων. Δραστηριότητες: 1. Οι μαθητές τοποθέτησαν μια γόμα μάζας m=g και σχήματος ορθογωνίου παραλληλεπιπέδου στον λευκό δίσκο σε απόσταση R=9cm από το κέντρο του και τον έθεσαν σε περιστροφή με τον ειδικό μηχανισμό (πικάπ). Έτσι τέθηκε σε κυκλική κίνηση κέντρου Ο και ακτίνας R=9cm και το υπό μελέτη σώμα μάζας m. Στη συνέχεια βιντεοσκοπήθηκε η κυκλική κίνηση του σώματος και η κάθε ομάδα μετέφερε το βίντεο στον υπολογιστή της προκειμένου να το αναλύσει με το λογισμικό Tracker. Η κίνηση ιχνηλατήθηκε με ανάλυση του βίντεο καρέ-καρέ. Στην εικόνα φαίνονται τα αποτυπώματα της κίνησης (μπλε κουκίδες) σε κατάλληλο σύστημα αναφοράς Οxy.\n6 10 Ν. Κυριακόπουλος Εικόνα : Τα αποτυπώματα της κυκλικής κίνησης του σώματος στο περιβάλλον του λογισμικού Tracker. Το Tracker προσφέρει τη δυνατότητα καταγραφής της γωνίας θ που διαγράφει η επιβατική ακτίνα του σώματος. Έτσι οι μαθητές έλαβαν ζεύγη τιμών (χρόνου t,γωνίας θ) τα οποία καταχώρησαν στον πίνακα 1 και σχεδίασαν τη γραφική παράσταση θ-t (διάγραμμα 1). Πίνακας 1. Πίνακας τιμών (t,θ) t(s) θ(rad) 0 0 0, 0,51 0,4 1,0 0,6 1,6 0,8,1 1,0,77 1, 3,9 1,4 3,79 1,6 4,35 1,8 4,96 5,53, 6,05 Διάγραμμα 1: Γραφική παράσταση θ-t Στη συνέχεια οι μαθητές υπολόγισαν την κλίση της ευθείας στο διάγραμμα θ-t και διατύπωσαν τη φυσική σημασία της κλίσης. Συγκεκριμένα η κλίση είναι Δθ/Δt=,74rad/s και εκφράζει το ρυθμό μεταβολής της γωνίας θ. Με τις δραστηριότητες αυτές ο διδάσκων κατάφερε να καθοδηγήσει τους μαθητές να διαπιστώσουν ότι υπάρχει ανάγκη να εισαχθεί ένα φυσικό μέγεθος που θα εκφράζει το πόσο γρήγορα (ή αργά) μεταβάλλεται η γωνία που διαγράφει η επιβατική ακτίνα που παρακολουθεί την κίνηση του σώματος. Αφού πλέον είχε ωριμάσει στο μυαλό τον μαθητών η ιδέα για ένα καινούργιο φυσικό μέγεθος, παρενέβη ο διδάσκων και όρισε το\n7 Ιχνηλατώντας την ομαλή κυκλική κίνηση 11 Δθ διανυσματικό φυσικό μέγεθος γωνιακή ταχύτητα ω (1) και ονομάτισε τη Δt συγκεκριμένη κίνηση ως ομαλή κυκλική (Βλάχος κ.α., 014). 3. Στη δραστηριότητα αυτή ζητήθηκε από τους μαθητές να γράψουν την εξίσωση της γραφικής παράστασης του διαγράμματος θ-t, θ=,74. t (θ σε rad και t σε s) και στη συνέχεια να διατυπώσουν τη γενική εξίσωση θ=f(t) που περιγράφει τέτοιου είδους κινήσεις, θ=ω. t (). Η εξίσωση () αποτελεί την εξίσωση κίνησης για τη γωνιακή θέση στην ομαλή κυκλική κίνηση (Δαπόντες κ.α., 1996). 4. Σ αυτή τη δραστηριότητα αυτή οι μαθητές σχεδίασαν τη γραφική παράσταση ω-t (διάγραμμα ) και διατύπωσαν την εξίσωση της γραφικής παράστασης ω=,74=σταθ. (ω σε rad/s). Διάγραμμα : Γραφική παράσταση ω-t Η δραστηριότητα ολοκληρώθηκε με τη διατύπωση της γενικής εξίσωσης της γωνιακής ταχύτητας στην ομαλή κυκλική κίνηση ω σταθερή (3) (Δαπόντες κ.α., 1996). 5. Με βάση το διάγραμμα θ-t οι μαθητές υπολόγισαν τη μεταβολή της γωνίας Δθ=0,54rad που διαγράφει η επιβατική ακτίνα του σώματος από τη χρονική στιγμή t 1 =0,7s έως τη χρονική στιγμή t =0,9s. Στη συνέχεια με βάση το διάγραμμα ω-t υπολόγισαν το εμβαδό που περικλείεται μεταξύ του άξονα του χρόνου από t 1 =0,7s έως t =0,9s και της ευθείας που παριστάνει την γωνιακή ταχύτητα, Ε=0,.,74=0,548rad. Από τη σύγκριση των δυο τιμών οι μαθητές διαπίστωσαν ότι στο διάγραμμα ω-t το εμβαδό που περικλείεται μεταξύ του άξονα του χρόνου και της ευθείας που παριστάνει την γωνιακή ταχύτητα, ισούται με τη μεταβολή της γωνίας Δθ που διαγράφει η επιβατική ακτίνα του σώματος. 6. Όταν η επιβατική ακτίνα του σώματος διαγράφει γωνία θ, τότε το σώμα διανύει τόξο μήκους S που δίνεται από τη σχέση S=R. θ(4) όπου R=9cm είναι η ακτίνα της κυκλικής τροχιάς. Με βάση τη σχέση (4) και τα ζεύγη τιμών (t,θ) του πίνακα 1, οι μαθητές υπολόγισαν και κατέγραψαν στον πίνακα ζεύγη τιμών (t,s) και σχεδίασαν τη γραφική παράσταση S-t (διάγραμμα 3). Πίνακας. Πίνακας τιμών (t,s) t(s) θ(rad) S(cm) , 0,51 4,6\n8 1 Ν. Κυριακόπουλος 0,4 1,0 9, 0,6 1,6 14,6 0,8,1 19,9 1,0,77 4,9 1, 3,9 9,6 1,4 3,79 34,1 1,6 4,35 39, 1,8 4,96 44,6 5,53 49,8, 6,05 54,5 Διάγραμμα 3: Γραφική παράσταση S-t Στη συνέχεια οι μαθητές υπολόγισαν την κλίση της ευθείας στο διάγραμμα S-t και διατύπωσαν τη φυσική σημασία της κλίσης. Συγκεκριμένα η κλίση είναι ΔS/Δt=4,9cm/s και εκφράζει το ρυθμό μεταβολής του τόξου S που διανύει το σώμα. Όμοια με τη η δραστηριότητα, στο σημείο αυτό παρενέβη ο διδάσκων και όρισε το διανυσματικό φυσικό ΔS μέγεθος γραμμική ταχύτητα u στην ομαλή κυκλική κίνηση (Βλάχος κ.α., 014): Δt 7. Στη δραστηριότητα αυτή ζητήθηκε από τους μαθητές να γράψουν την εξίσωση της γραφικής παράστασης του διαγράμματος S-t, S=4,9. t (S σε cm και t σε s) και στη συνέχεια να διατυπώσουν τη γενική εξίσωση S=f(t) που περιγράφει τέτοιου είδους κινήσεις, S=u. t (6). Η εξίσωση (6) αποτελεί την εξίσωση κίνησης στην ομαλή κυκλική κίνηση (Δαπόντες κ.α., 1996). 8. Οι μαθητές σχεδίασαν τη γραφική παράσταση u-t (διάγραμμα 4) και διατύπωσαν την εξίσωση της γραφικής παράστασης u=4,9=σταθ. (u σε cm/s).\n9 Ιχνηλατώντας την ομαλή κυκλική κίνηση 13 Διάγραμμα 4: Γραφική παράσταση u-t Η δραστηριότητα ολοκληρώθηκε με τη διατύπωση της γενικής εξίσωσης της γραμμικής ταχύτητας στην ομαλή κυκλική κίνηση u σταθερή (7) ως προς το μέτρο (Δαπόντες κ.α., 1996). 9. Με βάση το διάγραμμα S-t οι μαθητές υπολόγισαν το τόξο ΔS=4,97cm που διανύει το σώμα από τη χρονική στιγμή t 1 =0,7s έως τη χρονική στιγμή t =0,9s. Στη συνέχεια με βάση το διάγραμμα u-t υπολόγισαν το εμβαδό που περικλείεται μεταξύ του άξονα του χρόνου από t 1 =0,7s έως t =0,9s και της ευθείας που παριστάνει την ταχύτητα, E=0,. 4,9=4,98cm. Από τη σύγκριση των δυο τιμών οι μαθητές διαπίστωσαν ότι στο διάγραμμα u-t το εμβαδό που περικλείεται μεταξύ του άξονα του χρόνου και της ευθείας που παριστάνει την γραμμική ταχύτητα, ισούται με το τόξο ΔS που διανύει το σώμα. 10. Η καρέ-καρέ ανάλυση της κίνησης του σώματος έδωσε τη δυνατότητα στους μαθητές να παρατηρήσουν ότι κάθε πλήρης περιστροφή του σώματος επαναλαμβανόταν στο ίδιο πάντα χρονικό διάστημα και επομένως να διαπιστώσουν ότι η ομαλή κυκλική κίνηση είναι περιοδική. Έτσι δεδομένου ότι ο χρόνος μεταξύ δυο διαδοχικών καρέ ήταν Δτ=0,05s και ότι μια πλήρης περιστροφή ολοκληρωνόταν σε 46 καρέ, οι μαθητές υπολόγισαν τη περίοδο και τη συχνότητα της ομαλής κυκλικής κίνησης, Τ=46. Δτ=46. 0,05=,3s και f=1/t=0,43hz. 11. Στην τελευταία δραστηριότητα του φύλλου εργασίας οι μαθητές προβληματίστηκαν και καθοδηγήθηκαν κατάλληλα στο να συσχετίσουν την αλλαγή της κατεύθυνσης της γραμμικής ταχύτητας με την εμφάνιση μιας ακτινικής επιτάχυνσης και επομένως και μιας ακτινικής συνισταμένης δύναμης. Έτσι ο διδάσκων όρισε την κεντρομόλο επιτάχυνση α και την κεντρομόλο δύναμη F Κ (Βλάχος κ.α., 014). Τέλος οι μαθητές για το σώμα μάζας m=g που εκτελούσε ομαλή κυκλική κίνηση κέντρου Ο και ακτίνας R=9cm, υπολόγισαν τις u m u τιμές των δυο αυτών μεγεθών, ακ 0,689 και FΚ m 0,0014N. R s R Κατά τη διεξαγωγή του φύλλου εργασίας, ο διδάσκων παρατήρησε ότι όλες οι ομάδες μπόρεσαν να αναλύσουν το βίντεο της κίνησης με το λογισμικό Tracker, παρά τις όποιες μικρές τεχνικές δυσκολίες οι οποίες ξεπεράστηκαν γρήγορα με τη σωστή καθοδήγηση. Επίσης το 74% των μαθητών σχεδίασε σωστά τις όποιες γραφικές παραστάσεις και εξήγαγε από αυτές σωστά συμπεράσματα. Το υπόλοιπο 6% των μαθητών αντιμετώπισε προβλήματα στη σχεδίαση των γραφικών παραστάσεων, κυρίως διότι δεν χρησιμοποίησε σωστά την τεχνική της γραφικής παράστασης. Τέλος μέσα από κατάλληλη συζήτηση το 68% των μαθητών μπόρεσε να συσχετίσει την αλλαγή της κατεύθυνσης της γραμμικής ταχύτητας με την ύπαρξη μιας ακτινικής επιτάχυνσης και δύναμης. Με την καθοδήγηση όμως του Κ\n10 14 Ν. Κυριακόπουλος καθηγητή, αλλά και τη συνεργασία μεταξύ των μελών κάθε ομάδας, τελικά όλοι οι μαθητές πραγματοποίησαν τις δραστηριότητες του φύλλου εργασίας. Η μεθοδολογία της έρευνας Προκειμένου να αξιολογηθεί η δομή του διδακτικού σεναρίου, η επίτευξη των διδακτικών στόχων (γνωστικών, συναισθηματικών και ψυχοκινητικών) και τα διδακτικά εργαλεία (λογισμικό και πειραματική συσκευή) (Κασσωτάκης, 1981; Gronlund, 1985), ο διδάσκων συνεκτίμησε και ανέλυσε τα εξής: - Τις παρατηρήσεις του από την εφαρμογή του φύλλου εργασίας όπως καταγράφηκαν παραπάνω. - Τις απαντήσεις των μαθητών στο φύλλο αξιολόγησης, που συμπληρώθηκε μετά την ολοκλήρωση του φύλλου εργασίας. - Τις απαντήσεις των μαθητών σε ένα ερωτηματολόγιο, μέσω του οποίου οι μαθητές αξιολόγησαν από τη μεριά τους την όλη διδακτική προσέγγιση. Να σημειωθεί ότι τόσο το φύλλο αξιολόγησης όσο και το ερωτηματολόγιο ήταν ανοιχτού τύπου και συμπληρώθηκε από τον κάθε μαθητή ξεχωριστά. Ως ομάδα οι μαθητές λειτούργησαν μόνο στη λήψη των πειραματικών μετρήσεων που ήταν απαραίτητες για τη συμπλήρωση του φύλλου αξιολόγησης. Περιγραφή του φύλλου αξιολόγησης που συμπλήρωσαν οι μαθητές Για τη συμπλήρωση του φύλλου αξιολόγησης κάθε ομάδα μαθητών πραγματοποίησε πείραμα και έλαβε μετρήσεις, με τη βοήθεια της πειραματικής διάταξης που αναφέρεται και στο φύλλο εργασίας. Συγκεκριμένα οι μαθητές τοποθέτησαν στο δίσκο ένα ορθογώνιο παραλληλεπίπεδο σώμα (γόμα) και έθεσαν το δίσκο σε περιστροφή. Στη διάταξη ήταν προσαρμοσμένη μια φωτοπύλη η οποία συνδεόταν με ένα ηλεκτρονικό χρονόμετρο. Καθώς το σώμα κινείτο διερχόταν μέσα από τη φωτοπύλη. Το χρονόμετρο μετρούσε το χρόνο διέλευσης Δt του σώματος διάστασης d=cm μέσα από τη φωτοπύλη (εικόνα 3). Εικόνα 3: Πειραματική διάταξη ομαλής κυκλικής κίνησης\n11 Ιχνηλατώντας την ομαλή κυκλική κίνηση 15 Ερωτήσεις και δραστηριότητες: 1. Με βάση την περιγραφή της πειραματικής διάταξης ζητήθηκε από τους μαθητές να χαρακτηρίσουν την κίνηση του σώματος και ρωτήθηκαν για το φυσικό μέγεθος που εκφράζει το πηλίκο d/δt. Σχεδόν το σύνολο των μαθητών χαρακτήρισε σωστά την κίνηση του σώματος ως ομαλή κυκλική ενώ το 74% απάντησε σωστά ότι πηλίκο d/δt εκφράζει το μέτρο της γραμμικής ταχύτητας. Το 16% απάντησε μεν ότι το πηλίκο εκφράζει την ταχύτητα αλλά χωρίς να διακρίνει αν πρόκειται για τη γραμμική ή τη γωνιακή ταχύτητα. Το 10% απάντησε με λανθασμένα μεγέθη.. Για την κίνηση του σώματος σε κυκλική τροχιά κέντρου Ο και ακτίνας R ζητήθηκε από τους μαθητές να δείξουν ότι μεταξύ της γραμμικής ταχύτητας u και της γωνιακής ταχύτητας ω ισχύει η σχέση u=ω. R (9). Το 74% των μαθητών συνδύασε σωστά τις σχέσεις u=πr/τ και ω=π/τ και έδειξε τη σχέση (9), ενώ το υπόλοιπο 6% παρόλο που χειρίστηκε κάποιες μαθηματικές σχέσεις δεν έφθασε στο σωστό αποτέλεσμα. 3. Στη δραστηριότητα αυτή οι μαθητές κάθε ομάδας τοποθέτησαν το σώμα σε απόσταση R=3cm από το κέντρο του δίσκου και τον έθεσαν σε περιστροφή. Καθώς το σώμα κινείτο διερχόταν από τη φωτοπύλη και το χρονόμετρο μετρούσε το χρονικό διάστημα Δt που χρειαζόταν για να περάσει το σώμα διάστασης d=cm από αυτή. Για μεγαλύτερη ακρίβεια έπαιρναν τρείς μετρήσεις και υπολόγιζαν τη μέση τιμή του χρονικού διαστήματος Δt μ. Από τη σχέση u=d/δt μ υπολόγιζαν τη γραμμική ταχύτητα του σώματος. Στη συνέχεια οι μαθητές τοποθέτησαν διαδοχικά το σώμα σε απόσταση R=6cm, 9cm, 1cm και 15cm από το κέντρο του δίσκου και επανέλαβαν την παραπάνω δραστηριότητα. Έτσι έλαβαν ζεύγη πειραματικών τιμών (R,u) που τα καταχώρησαν στον πίνακα 3. Πίνακας 3. Πίνακας τιμών (R,u) R(cm) Δt(s) Δt μ (s) u(cm/s) ,45 0,44 0,44 0,115 0,115 0,115 0,076 0,075 0,075 0,055 0,056 0,056 0,045 0,045 0,046 0,44 8, 0,115 17,4 0,075 6,7 0,056 35,7 0,045 44,4\n12 16 Ν. Κυριακόπουλος 4. Με βάση τις τιμές του πίνακα 3, οι μαθητές προχώρησαν στη σχεδίαση της γραφικής παράστασης u-r (διάγραμμα 5). Το 84% των μαθητών σχεδίασε σωστά και προσεκτικά τη γραφική παράσταση φέρνοντας τη «βέλτιστη» ευθεία». Οι υπόλοιποι μαθητές είτε δεν σχεδίασαν καθόλου τη γραφική παράσταση είτε τη σχεδίασαν λανθασμένα. Διάγραμμα 5: Γραφική παράσταση u-r 5. Στη δραστηριότητα αυτή ζητήθηκε από τους μαθητές να υπολογίσουν τη γωνιακή ταχύτητα του σώματος. Το 74% των μαθητών υπολόγισε σωστά την κλίση της ευθείας στο διάγραμμα u-r και επομένως υπολόγισε σωστά τη γωνιακή ταχύτητα. Συγκεκριμένα ω=δu/δr=,93rad/s. 6. Το 74% των μαθητών υπολόγισε επίσης σωστά την περίοδο και τη συχνότητα της ομαλής κυκλικής κίνησης του σώματος. Συγκεκριμένα T=π/ω=,14s και f=1/t=0,47hz.το 1% αν και χρησιμοποίησε τις σωστές σχέσεις δε έφθασε σε τελικό αποτέλεσμα. Το 5% τέλος διατύπωσε κάποιους λανθασμένους τύπους χωρίς καμία συνοχή. 7. Στην προτελευταία δραστηριότητα -η οποία ίσως ήταν και η πιο απαιτητική- ζητήθηκε από τους μαθητές να υπολογίσουν την ελάχιστη τιμή μ S,min του συντελεστή στατικής τριβής που πρέπει να παρουσιάζει η επιφάνεια του σώματος με το δίσκο, ώστε το σώμα κινούμενο σε κυκλική τροχιά κέντρου Ο και ακτίνας R=13cm να μην εκτρέπεται από αυτή. Από το διάγραμμα u-r (διάγραμμα 5) προκύπτει ότι για R=13cm είναι u=38,cm/s. Η στατική τριβή που ασκείται στο σώμα μάζας m παίζει το ρόλο της κεντρομόλου δύναμης, u άρα Tσ m. Για να κινείται το σώμα με ασφάλεια στην κυκλική τροχιά θα πρέπει η R στατική τριβή Τ σ να είναι μικρότερη ή ίση με την οριακή τριβή Τ ορ., άρα: T σ Τ ορ. u m μ R u άρα: μ s, min 0,11. R g S u N m μ R S m g μ S u R g Το 48% των μαθητών απάντησε σωστά στην ερώτηση ενώ το 6% αν και βρήκε την ταχύτητα από τη γραφική παράσταση και διαπίστωσε ότι η στατική τριβή παίζει το ρόλο της κεντρομόλου δύναμης, δεν κατάφερε να φθάσει μέχρι τον υπολογισμό του μ S,min. Τέλος το 6% των μαθητών είτε δεν απάντησε καθόλου είτε αναλώθηκε σε κάποιους λανθασμένους συσχετισμούς μαθηματικών σχέσεων.\n13 Ιχνηλατώντας την ομαλή κυκλική κίνηση Στην τελευταία δραστηριότητα ζητήθηκε από τους μαθητές να συσχετίσουν το πείραμα και τους υπολογισμούς του φύλλου αξιολόγησης με κινήσεις που συναντούν στην καθημερινή τους ζωή. Το εύρημα ήταν αρκετά ενθαρρυντικό, αφού σχεδόν το σύνολο των μαθητών συσχέτισε το πείραμα με την κίνηση που κάνει ένα όχημα γύρω από μια πλατεία καθώς και με τη συνθήκη που θα πρέπει να ικανοποιείται για την ασφαλή κίνηση του οχήματος σε μια στροφή. Με τις ερωτήσεις και τις δραστηριότητες του φύλλου αξιολόγησης, πέρα από τις στάσεις και τις δεξιότητες των μαθητών, αξιολογήθηκε και το κατά πόσο ήταν σε θέση να συνδυάσουν τις θεωρητικές τους γνώσεις με την εργαστηριακή πρακτική προκειμένου να μελετήσουν μια κυκλική κίνηση που συναντούν συχνά στην καθημερινή τους ζωή. Μάλιστα αξίζει να σημειωθεί ότι τόσο οι δραστηριότητες του φύλλου εργασίας όσο και του φύλλου αξιολόγησης ήταν έτσι δομημένες, ώστε οι μαθητές να διαπιστώσουν ότι η εργαστηριακή πρακτική όχι μόνο δεν είναι αποκομμένη από τις ασκήσεις και τα προβλήματα που έχουν συνηθίσει να λύνουν αλλά διευρύνει και προάγει συνολικά τις δεξιότητες των μαθητών. Περιγραφή του ερωτηματολογίου που συμπλήρωσαν οι μαθητές Στην πρώτη ερώτηση, οι μαθητές σχολιάζοντας τις δραστηριότητες του φύλλου εργασίας απάντησαν σε ποσοστό 84% ότι ήταν σαφείς και κλιμακούμενης δυσκολίας. Επίσης το ίδιο ποσοστό θεώρησε ότι η παρεχόμενη καθοδήγηση από τον καθηγητή ήταν σε βαθμό που τους βοήθησε να ανακαλύψουν τη νέα γνώση. Στη δεύτερη ερώτηση και όσον αφορά στο φύλλο αξιολόγησης, το 79% των μαθητών έκρινε σαφείς και κλιμακούμενης δυσκολίας τις ερωτήσεις που περιείχε και ότι ήταν σε συμφωνία με το «πνεύμα» των ερωτήσεων του φύλλου εργασίας. Έτσι θεώρησε ότι το φύλλο εργασίας τους βοήθησε στο να απαντήσουν στις ερωτήσεις αξιολόγησης. Επίσης το 84% απάντησε ότι το θέμα που διαπραγματευόταν το φύλλο αξιολόγησης είχε άμεση σχέση με κινήσεις που οι μαθητές συναντούν στην καθημερινή τους ζωή. Στην τρίτη ερώτηση οι μαθητές σχολίασαν το χειρισμό του λογισμικού Tracker. Το 79% απάντησε ότι πρόκειται για ένα μεσαίας δυσκολίας πρόγραμμα, που με λίγη εξάσκηση προσφέρει στο χρήστη τη δυνατότητα να μελετήσει σχετικά εύκολα,πολλά είδη κινήσεων. Μάλιστα λίγοι μαθητές -και χωρίς να τους ζητηθεί- πρότειναν κινήσεις που θα μπορούσαν να μελετηθούν με το συγκεκριμένο λογισμικό, όπως η ευθύγραμμη κίνηση και η ελεύθερη πτώση. Στην τέταρτη ερώτηση οι μαθητές ρωτήθηκαν για την εμπειρία τους εργαζόμενοι σε ομάδες. Το 84% των μαθητών την έκρινε ως μοναδική εμπειρία, διότι αναδείχθηκαν συναισθήματα και καταστάσεις, όπως ο αλληλοσεβασμός, η αλληλοβοήθεια, η συνεργασία, η κατανομή ρόλων, η «ώσμωση» ιδεών και δεξιοτήτων και κυρίως η αποδοχή του διαφορετικού. Ενδιαφέρον πάντως αποτελεί ότι ένα 16% των μαθητών θεώρησε ότι οι «καλοί» μαθητές μένουν «πίσω» γνωστικά και δεν φαίνονται οι πραγματικές τους δυνατότητες μέσα από την εργασία σε ομάδες. Επίσης το 5% απάντησε ότι οι καλοί φίλοι στην παρέα δεν είναι κατ ανάγκη και καλοί συνεργάτες στην ομάδα! Στην πέμπτη ερώτηση οι μαθητές ρωτήθηκαν σε σχέση με το ποιοι θα μπορούσαν να ήταν οι στόχοι της διδασκαλίας. Έτσι το 48% των μαθητών διατύπωσε μόνο γνωστικούς στόχους, ενώ το 4% διατύπωσε και γνωστικούς και συναισθηματικούς και ψυχοκινητικούς. Ένα μικρό ποσοστό μαθητών δεν απάντησε καθόλου. Το εύρημα αυτό θεωρείται αρκετά σημαντικό αφού φαίνεται ότι ένας ικανός αριθμός μαθητών δεν συνδέει τη διδασκαλία\n14 18 Ν. Κυριακόπουλος μόνο με την απόκτηση της γνώσης αλλά τη συσχετίζει και με την απόκτηση δεξιοτήτων και στάσεων. Στην έκτη και τελευταία ερώτηση ζητήθηκε από τους μαθητές η γνώμη τους για το αν επιθυμούν τέτοιου είδους διδακτικές πρακτικές. Το 79% των μαθητών φάνηκε να επιθυμεί τέτοιου είδους προσεγγίσεις, ενώ το 1% εξέφρασε την ανησυχία του ότι τέτοιου είδους διδασκαλίες αφαιρούν πολύτιμο χρόνο από την επίλυση ασκήσεων. Να σημειωθεί ότι αυτό το μικρό ποσοστό αφορούσε σε μαθητές που ήταν επιμελείς με πολύ καλή επίδοση κατά τη διάρκεια του σχολικού έτους! Συμπεράσματα - συζήτηση Με βάση την παραπάνω μεθοδολογία της έρευνας, θα μπορούσαμε να ισχυριστούμε ότι η καθοριστική συμβολή του λογισμικού Tracker έγκειται στην ιχνηλάτηση της κυκλικής κίνησης, προσφέροντας ένα σύνολο πειραματικών δεδομένων για περαιτέρω επεξεργασία. Έτσι το λογισμικό μπορεί να ενταχθεί ως διδακτικό εργαλείο σε ένα μοντέλο ανακαλυπτικής μάθησης, μιας και η συλλογή και η επεξεργασία πειραματικών δεδομένων αποτελεί ένα από τα βασικά χαρακτηριστικά του μοντέλου αυτού (Χαλκιά, 01; Ζησιμόπουλος κ.α., 00). Επίσης φάνηκε ότι οι μαθητές εξοικειώθηκαν σχετικά σύντομα με τις βασικές λειτουργίες του λογισμικού. Δεδομένου όμως ότι η χρήση του λογισμικού σχετίζεται κυρίως με την αποτύπωση της κίνησης και τη λήψη πειραματικών δεδομένων, το Tracker καλύπτει κυρίως γνωστικούς στόχους. Όσον αφορά στην πειραματική διάταξη, οι μαθητές έδειξαν να τη χρησιμοποιούν εύκολα και στο φύλλο εργασίας και στο φύλλο αξιολόγησης. Μάλιστα η ομαλότητα στην κυκλική κίνηση που εξασφαλίζεται από τη συγκεκριμένη συσκευή, μειώνει αρκετά τα πειραματικά σφάλματα. Έτσι η πειραματική διάταξη προσφέρει με ασφάλεια πειραματικά δεδομένα που με κατάλληλη επεξεργασία μπορούν να οδηγήσουν τους μαθητές στην ανακάλυψη των νόμων που διέπουν την ομαλή κυκλική κίνηση. Επομένως η πειραματική διάταξη με το αντίστοιχο πείραμα μπορούν να ενταχθούν σε μια ανακαλυπτικού τύπου διδακτική πρακτική ενώ ή διάδραση μεταξύ των μαθητών και της διάταξης καλύπτει και τους γνωστικούς και τους ψυχοκινητικούς στόχους. Όπως προαναφέρθηκε, για την πειραματική μελέτη μια κίνησης, εξυπηρετεί αρκετά η καταγραφής του ιστορικού της (Κασσέτας, 000). Συνήθως η καταγραφή γίνεται με τη χρήση στροβοσκοπίου (Αρναουτάκης κ.α., 005). Το λογισμικό Tracker θα μπορούσαμε να πούμε ότι παίζει πλέον το ρόλο ενός σύγχρονου ψηφιακού στροβοσκοπίου, γεφυρώνοντας έτσι τις νέες τεχνολογίες με το κλασικό πείραμα. Μέσα από την εφαρμογή του παραπάνω διδακτικού σεναρίου αναδεικνύεται ότι εφόσον οι ΤΠΕ χρησιμοποιηθούν την κατάλληλη στιγμή και στην κατάλληλη «δόση» σε συνδυασμό με το κλασικό πείραμα, μπορούν να χαράξουν νέες διδακτικές πρακτικές με υπολογίσιμα μαθησιακά αποτελέσματα. Τέλος το διδακτικό σενάριο στο σύνολό του κρίνεται επιτυχές, αφού κατά μέσο όρο οι γνωστικοί στόχοι επετεύχθησαν σε ένα ποσοστό περίπου 75%, ενώ οι συναισθηματικοί και οι ψυχοκινητικοί στόχοι σε ποσοστό 85%. Το δείγμα των 19 μαθητών αφορούσε σε διδασκόμενους με καλή θεωρητική κατάρτιση στη φυσική και τα μαθηματικά αλλά και αρκετή εργαστηριακή εμπειρία που τους ακολουθούσε από την Α Λυκείου. Επομένως το διδακτικό σενάριο στο σύνολό του είναι εφαρμόσιμο στη σχολική τάξη και δημιουργεί προσδοκίες σε ένα μαθητικό δυναμικό που κατέχει ένα ικανό θεωρητικό και εργαστηριακό\n15 Ιχνηλατώντας την ομαλή κυκλική κίνηση 19 υπόβαθρο. Έτσι προτείνεται ο σχεδιασμός και η εφαρμογή παρόμοιων διδακτικών πρακτικών για τη μελέτη και άλλων κινήσεων όπως οι ευθύγραμμες κινήσεις, η οριζόντια βολή και η ελεύθερη πτώση. Επίλογος Η χρησιμοποίηση των λογισμικών ανάλυσης βίντεο στη μελέτη των κινήσεων αποτελεί μια ξεχωριστή περίπτωση ένταξης νέων τεχνολογιών στη διδακτική πράξη, αφού η αξιοποίησή τους ξεφεύγει από τη φιλοσοφία των περισσοτέρων διδακτικών εργαλείων ΤΠΕ όπως π.χ. τα προγράμματα προσομοίωσης, οι εγκυκλοπαίδειες γνώσης, το διαδίκτυο κλπ. Τα συγκεκριμένα λογισμικά βρίσκουν εφαρμογή σε πραγματικά πειράματα και έτσι αναδεικνύεται η καθοριστική συμβολή των ΤΠΕ στην εργαστηριακή πρακτική. Το συγκεκριμένο διδακτικό σενάριο φιλοδοξεί να αποτελέσει το έναυσμα για την εφαρμογή παρόμοιων διδακτικών πρακτικών στη σχολική τάξη, ώστε να αξιολογηθούν τα ποιοτικά και ποσοτικά αποτελέσματα από την χρησιμοποίηση λογισμικών ανάλυσης βίντεο. Άλλωστε σε ένα νέο σχολείο που έχει σκοπό να καλλιεργεί τις στάσεις και τις δεξιότητες των μαθητών και μεταξύ των άλλων να επενδύει και στον τεχνολογικό γραμματισμό τους (Χαλκιά, 01), θα πρέπει να αναδεικνύονται όλες οι καινοτόμες προσπάθειες που λαμβάνουν υπόψη τους τα σύγχρονα διδακτικά εργαλεία και τις αρχές της παιδαγωγικής και διδακτικής επιστήμης. Αναφορές Gronlund, N. (1985). Measurment and evaluation in teaching, 5 th edition. New York: Macmillan and Company. Αρναουτάκης, Ι., Καρανίκας, Ι., Καραπαναγιώτης, Β., Κόκκοτας, Π., & Κουρελής, Ι. (005). Πειράματα Φυσικής για το Δημοτικό, το Γυμνάσιο και το Λύκειο. Αθήνα: Γρηγόρης. Βλάχος, Ι., Γραμματικάκης, Ι., Καραπαναγιώτης, Β., Κόκκοτας, Π., Περιστερόπουλος, Π., & Τιμοθέου, Γ. (014). Φυσική Ομάδας Προσανατολισμού Θετικών Σπουδών Β Γενικού Λυκείου. Αθήνα: ΙΤΥΕ- Διόφαντος. Δαπόντες, Ν., Κασσέτας, Α., Μουρίκης, Σ., & Σκιαθίτης, Μ. (1996). Φυσική Α Τάξης Ενιαίου Πολυκλαδικού Λυκείου. Αθήνα: ΟΕΔΒ. Ζησιμόπουλος, Γ., Καφετζόπουλος, Κ., Μουτζόυρη-Μανούσου, Ε., & Παπασταματίου, Ν. (00). Θέματα διδακτικής για τα μαθήματα των Φυσικών Επιστημών. Αθήνα: Πατάκης. Κασσέτας, Α. (000). Το μακρόν Φυσική προ του βραχέως διδάσκω. Αθήνα: Σαββάλας. Κασσέτας, Α. (004). Το μήλο και το κουάρκ. Αθήνα: Σαββάλας. Κασσωτάκης, Μ. (1981). Η αξιολόγηση της επίδοσης των μαθητών. Αθήνα: Γρηγόρης. Ματσαγγούρας, Η. (000). Ομαδοσυνεργατική διδασκαλία και μάθηση. Αθήνα: Γρηγόρης. Ματσαγγούρας, Η. (005). Η σχολική τάξη. Αθήνα: Γρηγόρης. Χαλκιά, Κ. (01). Διδάσκοντας Φυσικές Επιστήμες. Αθήνα: Πατάκης.


ΑΝΑΚΟΙΝΩΣΗ ΠΡΟΕΔΡΟΥ – Ε.Σ.Ν.Μ.\nΑγαπητά μας Μέλη, αγαπητά μας παιδιά και γονείς,\nΘέλοντας να ευχαριστήσω για την αμέριστη συμπαράσταση και κατανόηση που δείξατε όλες αυτές τις ημέρες, και έχοντας πλέον στα χέρια μας, το πρόγραμμα προπονήσεων, έτσι όπως μας απεστάλη ως οριστικό από την Κοινωφελή Επιχείρηση του Δήμου Μαραθώνα (Κ.Ε.Δ.ΜΑ.) αισθάνομαι την ανάγκη, να προβώ σε μια τελευταία απάντηση προς όλους όσους κάνουν λόγο για κωλυσιεργία εκ μέρους του Συλλόγου μας: Η καταληκτική ημερομηνία κατάθεσης δικαιολογητικών για το μοίρασμα των ωρών στο Αθλητικό και Πολιτιστικό Πάρκο, είναι η 31η Μαΐου κάθε έτους, βάσει του Αθλητικού Κανονισμού της ΚΕΔΜΑ. Φέτος η διαδικασία αυτή ξεκίνησε στις 10 Ιουλίου (1,5 μήνα μετά), ενώ στις 16 Αυγούστου συγκλήθηκε έκτακτο Δ.Σ., του Συλλόγου μας, προκειμένου να ικανοποιηθεί αίτημα της ΚΕΔΜΑ για επιπλέον στοιχεία που ζητήθηκαν στις 12 Αυγούστου.\nΌλα τα γεγονότα και οι ενέργειες στις οποίες προχώρησε ο Σύλλογός μας, βρίσκονται στην διάθεση όλων, καθώς υπάρχουν έγγραφα που τις αποδεικνύουν. Ο Σύλλογός μας δεν επεδίωξε τίποτε λιγότερο από:\nΤη νομιμότητα σε όλες τις ενέργειες στις οποίες κλήθηκε να προβεί.\nΑκριβή εφαρμογή των ποσοστώσεων βάσει του Αθλητικού Κανονισμού της ΚΕΔΜΑ.\nΔικαιότερο καταρτισμό εβδομαδιαίου προγράμματος για όλους τους Συλλόγους.\nΠαράθεση συγκεκριμένων προτάσεων για βελτίωση του Αθλητικού Κανονισμού της ΚΕΔΜΑ.\nΩς Πρόεδρος του Ε.Σ. Νέας Μάκρης, αισθάνομαι την ανάγκη να ευχαριστήσω σε προσωπικό επίπεδο, όλα τα μέλη του Συλλόγου μας, εντός και εκτός Δ.Σ., που ασχολήθηκαν και αφιέρωσαν χρόνο ακόμα και από τις πολύτιμες διακοπές τους για να ολοκληρωθεί η παραπάνω διαδικασία.\nΠαράλληλα, μπορεί το αποτέλεσμα όλης της διαπραγμάτευσης να μην είναι το βέλτιστο για τον Σύλλογό μας, αλλά οφείλω να ευχαριστήσω τον Δ/ντη της ΚΕΔΜΑ κο Νίκο Κρυμάνδαλη για το χρόνο και την υπομονή του όλες αυτές τις ημέρες καθώς και την απερχόμενη πλέον Πρόεδρο της ΚΕΔΜΑ, κα Ρίζου Ευαγγελία, αναγνωρίζοντας κυρίως το γεγονός ότι προσπάθησε και έκανε γενναία βήματα προς την επιβολή της τάξης στους αθλητικούς χώρους της ΚΕΔΜΑ, ανεξάρτητα αν το αποτέλεσμα των ενεργειών της, δυστυχώς, δεν τη δικαιώνει απόλυτα.\nΚλείνοντας να ευχηθώ σε όλους τους αθλητές και τις αθλήτριες, τους προπονητές και τις προπονήτριες όλων των Συλλόγων του Δήμου Μαραθώνα, καλή αγωνιστική σεζόν, χωρίς τραυματισμούς και πολλές επιτυχίες για τις ομάδες του Δήμου μας!


B Complex 60 caps|Eviol|tofarmakeiomou.gr\nElectric Toothbrush Pack\nVitamin C Fast Action Formula 120disk\nNutritional Supplement, Vitamin C 1000mg Fast Absorption\nSensibio H2O 500ml The benchmark micelle solution that daily cleanses and removes make-up from sensitive skin.\nΦυσιολογική Λειτουργία του Νευρικού Συστήματος\nSpecial Price €11.44 was €14.30\nΣτρες, ο μεγάλος αντίπαλος σε κάθε μας δραστηριότητα. Είναι ανθρώπινο να μη μπορείς να το αποφύγεις. Μπορείς όμως να το αντιμετωπίσεις!\nΞανακέρδισε την ηρεμία σου και νίκησε το αίσθημα κόπωσης ενισχύοντας το νευρικό σου σύστημα.\nΤο συμπλήρωμα διατροφής Eviol B-Complex περιέχει όλες τις πολύτιμες υδατοδιαλυτές βιταμίνες του συμπλέγματος B που συμβάλλουν στη φυσιολογική λειτουργία του νευρικού συστήματος.\nΒοηθάει τον οργανισμό να ανταπεξέλθει σε καταστάσεις στρες\nΠεριέχει τα απαραίτητα διατροφικά στοιχεία για την απελευθέρωση της ενέργειας από την τροφή.\nΣυμβάλλει στο φυσιολογικό μεταβολισμό της ομοκυστεΐνης, βοηθώντας στη διατήρηση υγιούς καρδιάς.\nΗ σύνθεση είναι ενισχυμένη με βιοτίνη, η οποία συντελεί στη διατήρηση της φυσιολογικής κατάστασης των μαλλιών και του δέρματος.\nΕπίσης, περιέχει φολικό οξύ το οποίο συμβάλλει στη φυσιολογική σύνθεση των αμινοξέων και στη μείωση της κούρασης και της κόπωσης.\nΠαράλληλα, συμμετέχει στη φυσιολογική αιμοποίηση και στην ενίσχυση του ανοσοποιητικού συστήματος.\nΠοιοι το έχουν περισσότερο ανάγκη :\nάτομα με στρες\nάτομα με έλλειψη βιταμίνης Β12\nάτομα με αίσθημα κόπωσης\nάτομα που θέλουν να διατηρήσουν τη φυσιολογική κατάσταση του δέρματος και των μαλλιών\nΜία κάψουλα ημερησίως με το φαγητό. Να λαμβάνεται με γεμάτο στομάχι.


[vc_row][vc_column width="1/3"][vc_single_image image="11394" img_size="full" css_animation="fadeIn"][/vc_column][vc_column width="2/3"][vc_column_text] Θέμα Webinar: "Train the Trainer" Ημέρα: Τετάρτη 12 Ιανουαρίου Ώρα: 18:00 - 18:45 Αξία: Δωρεάν* * Περιορισμένος αριθμός θέσεων Ο κόσμος της εργασίας αλλάζει δραματικά. Η συνεχής αλλαγή είναι πλέον μια συνθήκη που για να αντιμετωπιστεί χρειάζεται συνεχή εκπαίδευση – Upskilling & Reskilling –\n12 Ιανουαρίου 2022 - 18:00\n12 Ιανουαρίου 2022 - 18:45\nΘέμα Webinar: “Train the Trainer”\nΗμέρα: Τετάρτη 12 Ιανουαρίου\nΟ κόσμος της εργασίας αλλάζει δραματικά.\nΗ συνεχής αλλαγή είναι πλέον μια συνθήκη που για να αντιμετωπιστεί χρειάζεται συνεχή εκπαίδευση – Upskilling & Reskilling – των εργαζόμενων.\nΠιστεύουμε ότι η νέα κανονικότητα θα συνεχίσει να εξελίσσεται και πρέπει κάθε επιχείρηση να σχεδιάσει νέους τρόπους εκπαίδευσης, οικονομικά βιώσιμους, ώστε να αναπτυχθεί σε αυτόν τον κόσμο της ταραχώδους αλλαγής.\nΗ ανάπτυξη εσωτερικών εκπαιδευτών είναι μια από τις καλύτερες λύσεις για να ανταποκριθούν οι επιχειρήσεις στην αυξανόμενη απαίτηση να εκπαιδεύουν τους εργαζομένους τους στη συχνότητα που το χρειάζονται, κάνοντας ταυτόχρονα αποδοτική διαχείριση του κόστους εκπαίδευσης.\n► Σε εκπαιδευτές και σε όσους θέλουν να γίνουν εκπαιδευτές.\n► Σε υπεύθυνους ομάδων, team leaders, managers, directors.\n► Σε HR Professionals.\n► Να μάθετε το ρόλο που θα παίξει η εκπαίδευση στην ανάπτυξη των επιχειρήσεων τα επόμενα χρόνια.\n► Να μάθετε τι είναι η εκπαίδευση εκπαιδευτών.\n► Να δείτε γιατί είναι σημαντική η ύπαρξη εσωτερικών εκπαιδευτών σε μια επιχείρηση.\n► Να γνωρίσετε τα οφέλη της εκπαίδευσης εκπαιδευτών για την επιχείρηση.\n► Να μάθετε πως έβαλαν σε εφαρμογή αυτή την εκπαίδευση άλλες επιχειρήσεις.\n► Να γνωρίσετε τους παράγοντες επιτυχίας για την εφαρμογή εκπαίδευσης εκπαιδευτών.\n► Να προετοιμαστείτε για τις δυσκολίες στην εφαρμογή;\n► να μάθετε τις τάσεις που επικρατούν.\nLeader Talent Attraction, Onboarding & Competency Preparation ⎮ ADEO France\nAcademy & Consulting Manager ⎮Alumil S.A.


kgon (@kgon) / metabook\nRevolut Τράπεζα Πειραιώς PayPal\nΛογοτεχνία (74) Επιστήμες (20) Σπίτι & ελεύθερος χρόνος (39) Παιδικά και εφηβικά (5) Εκπαιδευτικά (5)\nΤο βιβλίο δεν έχει ανοιχτεί, είναι σε ζελατίνα αγορασμένο από πρακτορείο τύπου --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΒιβλιοθηκη του τρομου , κωμα\nΛούκυ Λουκ #38 - 1971\nΕίναι σε καλή κατάσταση για την ηλικία του το εξώφυλλο είναι πλαστικοποιημένο, οι φώτο είναι ξεκάθαρες στο τι αγοράζετε --- Λείπουν σελίδες ή το κείμενο δεν διαβάζεται σε ορισμένες σελίδες.\nBatman / Superman Σύμμαχοι & εχθροί\nΣε άριστη κατάσταση , αδιάβαστο. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nFight club 2 - 11 τεύχοι\nΣε άριστη κατάσταση , αδιάβαστα, αποθηκευμένα σε διαφάνειες, 11 τεύχη --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΜίκυ μυστήριο Β κυκλος\nΣε άριστη κατάσταση , αδιάβαστο --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nWolverine - Η Εξέλιξη Μέρος 1\nΕκεί, στο λάκκο...\nΠεριοδικό 9 #477\nΠεριοδικό 9 #277\nUltimate Spider Man- Κυνηγημένος #21\nUltimate Spiderman-Σχέσεις από το παρελθόν # 22\nΔεν έχει γραψίματα η ράχη του βιβλίου είναι διαλυμένη --- Λείπουν σελίδες ή το κείμενο δεν διαβάζεται σε ορισμένες σελίδες.\nΤερρορ- Κινείται κάτω από την πόλη\nΕίναι ένα δείγμα πως αντιμετώπιζαν το horror στην δεκαετία του 70'- με βίπερ βιβλιαράκια τσέπης- το όνομα της σειράς ήταν εικονογραφημένα πονηρά βιβλία --- Οι σελίδες μπορεί να έχουν τσακιστεί, σκιστεί, αλλά δεν λείπει καμία σελίδα και το κείμενο μπορεί να διαβάστεί πλήρως.\nβιβλίο τσέπης σε άριστη κατάσταση --- Οι σελίδες είναι άθικτες και δεν έχουν σημάδια από σημειώσεις.\nΖ Φανταστικό ντοκιμαντέρ ενός εγκλήματος - Α+Β+Γ μέρος\nΤο βιβλίο δεν έχει ανοιχτεί --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΕκτός από το επιφανειακό χτύπημα στο εξώφυλλο δεν έχει καμία άλλη φθορά --- Οι σελίδες είναι άθικτες και δεν έχουν σημάδια από σημειώσεις.\nΒιβλιοθήκη του τρόμου-Καρρυ


Νέα επίθεση της Κίνας στο bitcoin - Κρίνει παράνομες όλες τις κρυπτο-συναλλαγές\nΑρχική σελίδαΟικονομίαΝέα επίθεση της Κίνας στο bitcoin - Κρίνει παράνομες όλες τις κρυπτο-συναλλαγές\nΗ τιμή του bitcoin σημειώνει απώλειες πάνω από 7,5% στα 41.374 δολάρια - Παράνομες όλες τις συναλλαγές σε ψηφιακά νομίσματα κρίνει πλέον η Κεντρική Τράπεζα της Κίνας, η οποία προχώρησε σε νέα αυστηροποίηση των κανόνων της αγοράς κρυπτονομισμάτων.\nΕιδικότερα, σε ένα ερωτηματολόγιο (Q&A) που ανήρτησε στην ιστοσελίδα της, η Λαϊκή Τράπεζα της Κίνας είπε ότι οι πλατφόρμες που προσφέρουν συναλλαγές, αντιστοίχιση εντολών, έκδοση token και παράγωγα για εικονικά νομίσματα απαγορεύονται αυστηρά.\nΟι εξωτερικές ανταλλαγές κρυπτογράφησης που παρέχουν υπηρεσίες στην ηπειρωτική Κίνα είναι επίσης παράνομες, ανέφερε η PBOC.\nΣύμφωνα με την PBOC, "οι ξένες ανταλλαγές κρυπτονομισμάτων που χρησιμοποιούν το Διαδίκτυο για να προσφέρουν υπηρεσίες σε εγχώριους κατοίκους θεωρούνται παράνομες οικονομικές δραστηριότητες".\nΜάλιστα, επισήμανε ότι οι εργαζόμενοι σε ξένες πλατφόρμες κρυπτογράφησης θα ερευνηθούν, πρόσθεσε.\nΗ PBOC δήλωσε ότι έχει επίσης βελτιώσει τα συστήματά της για να εντείνει την παρακολούθηση συναλλαγών που σχετίζονται με την κρυπτογράφηση και να εξαλείψει κερδοσκοπικές επενδύσεις.\n"Τα χρηματοπιστωτικά ιδρύματα και τα μη τραπεζικά ιδρύματα πληρωμών δεν μπορούν να προσφέρουν υπηρεσίες σε δραστηριότητες και λειτουργίες που σχετίζονται με εικονικά νομίσματα", ανέφερε η κεντρική τράπεζα της Κίνας.\nΠιέσεις στο bitcoin\nΗ τιμή του bitcoin σημειώνει απώλειες πάνω από 7,5% στα 41.374 δολάρια, σύμφωνα με τα στοιχεία της Coin Metrics.\nΤο Ethereum, το δεύτερο μεγαλύτερο ψηφιακό περιουσιακό στοιχείο, υποχωρεί 12,1% στα 2.766 δολάρια.\nΟι μετοχές με μεγάλη έκθεση σε κρυπτογράφηση σημειώνουν επίσης πτώση, με την Coinbase να υποχωρεί σχεδόν κατά 4%, την MicroStrategy να υποχωρεί κατά 5% και την Riot Blockchain να πέφτει πάνω από 6%.


Επιλογή των νέων να μην ασφαλίζονται. Κατάλαβες πως πλασάρεται ως λύση η ιδιωτική ασφάλιση; « olympia.gr\n« ΒΙΝΤΕΟ ΝΤΟΚΟΥΜΕΝΤΟ! Στον ΣΥΡΙΖΑ μεταπήδησε ο Αδωνις Γεωργιαδης!\nΜΕ ΤΟ ΘΑΡΡΟΣ ΤΗΣ ΓΝΩΜΗΣ ΚΑΙ ΤΟ ΔΙΚΑΙΩΜΑ ΤΗΣ ΕΛΕΥΘΕΡΗΣ ΕΚΦΡΑΣΗΣ »\nPosted by infiltr8or on December 8, 2018\nΟ καλύτερος πλασιέ των ασφαλιστικών. Εσυ ήξερες οτι οι νέοι δεν ασφαλίζονται κατ’ επιλογή τους κι όχι γιατί κάποιοι επιτήδειοι πλουτίζουν στον ιδρώτα τους; Είδες που χρειάζεσαι την ιδιωτική ασφάλιση και δεν το ‘ξέρες; Ο σωστός πλασιέ δε λύνει την ανάγκη σου. Τη δημιουργεί. Ακόμα κι οταν δεν το εχεις πραγματικα ανάγκη.\nΚι αν καταφέρεις με την πώληση να ξεπλύνεις και τους παραβάτες μαυραγορίτες, τότε δεν είσαι απλός πλασιέ. Είσαι διαφημιστής περιοπής.\nThis entry was posted on December 8, 2018 at 2:59 pm\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, or trackback from your own site.\nOne Response to “Επιλογή των νέων να μην ασφαλίζονται. Κατάλαβες πως πλασάρεται ως λύση η ιδιωτική ασφάλιση;”\nη ιδιωτικη ασφαλιση\nπλασαρεται απο ολους εκει μεσα δεκαετιες!\nκαι το κατορθωσαν ολοι!\nβλεπουν οι νεοι το αποτελεσμα\nκαι …ειρωνευονται τη συνταξη τους…\nτο χαακι ειναι ετοιμο!\nκασι…αν παρουν απο ασφαλεια ποτε τους συνταξη\nε….ο κοσμος θα εχει γυρισει πισω…\nμια ..πτωχευση θα ειναι τοτε της..ασφαλιστικης και αντε…γεια!\nειχατε ενα θαυμα στα χερια σας!\nχρονια κτισμενο με αγωνες και αιμα…\nλιγων στο πεζοδρομιο…\nκαι σας το πηραν τα τσακαλια\nμεσα σε μια νυχτα…!


ΠΑΝΩΛΕΘΡΙΑ ΕΡΝΤΟΓΑΝ! «ΔΕΝ ΒΡΗΚΑΜΕ ΣΤΑΓΟΝΑ ΠΕΤΡΕΛΑΙΟ» | Ανοπαία ατραπός\nΠΑΝΩΛΕΘΡΙΑ ΕΡΝΤΟΓΑΝ! «ΔΕΝ ΒΡΗΚΑΜΕ ΣΤΑΓΟΝΑ ΠΕΤΡΕΛΑΙΟ»\nΚΑΤΗΓΟΡΙΕΣ:ΕΛΛΑΔΑ, ΚΥΠΡΟΣ, ΝΕΑ ΤΑΞΗ, ΤΟΥΡΚΙΑ\n20 Φεβρουαρίου 2019 20:25:44\nΗ δήλωση βουλευτή της τουρκικής αξιωματικής αντιπολίτευσης σε ερώτησή του προς τον Τούρκο Υπουργό Ενέργειας Φατίχ Ντονμέζ ότι “Ούτε ένας κουβάς πετρέλαιο” δεν βρέθηκε από τις έρευνες της Τουρκίας στην ανατολική Μεσόγειο και με την οποία τον καλεί να απαντήσει πόσα χρήματα έχει ξοδέψει μέχρι τώρα η τουρκική κυβέρνηση για τα τρία πλοία που αγόρασε και πόσα ξόδεψε για τις γεωτρήσεις δεν ήταν τυχαία.\nΟυσιαστικά σήμανε την έναρξη μιας νέας επιθετικής δραστηριότητας της Τουρκίας με σκοπό την επιβολή απόσπασης κομματιών της ελληνικής και της κυπριακής ΑΟΖ, που φυσικά έχουν εν αφθονία και μάλλον αποδεδειγμένα πλέον, πετρέλαιο και φυσικό αέριο.\nΣτόχος της Τουρκίας είναι να «τρυπήσει» στην ανατολική Μεσόγειο και με κάθε τρόπο να μπορέσει να υφαρπάξει μέρος των κοιτασμάτων που βρίσκονται στην περιοχή.\nΩστόσο, Ελλάδα, Κύπρος και Ισραήλ, με την «ομπρέλα» των ΗΠΑ, δεν πρόκειται να επιτρέψουν να συμβεί κάτι τέτοιο. Η Άγκυρα, καθώς το γνωρίζει αυτό, σχεδιάζει μια σειρά προκλητικών κινήσεων στην περιοχή, όσο χρειάζεται για να προκληθούν προβλήματα, χωρίς να προκαλέσει βέβαια κάποιο σοβαρό επεισόδιο.\nΗ ανατολική Μεσόγειος αποτελεί το πιο «καυτό» σημείο του πλανήτη και η συγκέντρωση δυνάμεων στην περιοχή είναι τεράστια. Οι Τούρκοι δεν πρόκειται να ρισκάρουν μια καθολική ήττα στην περιοχή, αλλά θα κοιτάξουν να δημιουργήσουν νέα μέτωπα γύρω από την Μεσόγειο, με στόχο την καθυστέρηση των ερευνών και τον αντιπερισπασμό.\nΗ Άγκυρα, προκειμένου να καταφέρει να υφαρπάξει κομμάτι από τα τεράστια ενεργειακά συμφέροντα, είναι διατεθειμμένη να κάνει τα πάντα. Πρώτο βήμα θα είναι η «ενίσχυση» των «ερευνών» που πραγματοποιεί παράνομα και οικόπεδα της Κυπριακής Δημοκρατίας.\nΕίναι σχεδόν σίγουρο, ωστόσο, ότι οι φαινομενικά αθώες προκλήσεις της Άγκυρας θα οδηγήσουν σε σοβαρή κρίση την περιοχή καθώς στην ενεργειακή «πίτα» εμπλέκονται τεράστιες δυνάμεις που δεν πρόκειται να επιτρέψουν στον Ερντογάν να επωφεληθεί με τα μέσα που επιχειρεί.\nΗ φωτογραφία και το βίντεο του πλωτού γεωτρύπανου που ο Ερντογάν στέλνει στην ανατολική Μεσόγειο, είναι τραβηγμένα από το adelinfm.blogspot.com. Το “Deepsea Metro I” περνάει ανοιχτά από τα Κύθηρα:


Η εξέγερση της Μπολώνια το 1977 – Πρακτορείο RIOTERS\nΗ εξέγερση της Μπολώνια το 1977\nNo Comments on Η εξέγερση της Μπολώνια το 1977\nAutonomia! Η Ιταλία το 1977 έγινε μάρτυρας ενός αυθόρμητου και δημιουργικού ξεσπάσματων εξεγέρσεων που επεδείκνυαν ότι η δυναμική μιας επανάστασης είναι υπαρκτή, μεταξύ της εργατικής τάξης στην εκβιομηχανισμένη δύση – οτιδήποτε κι αν λένε οι κυνικοί αριστεριστές. Η ένταση ανέβηκε σε όλο το 1976 με την ανάπτυξη των Αυτόνομων (ομάδες έξω από τους σχηματισμούς της παραδοσιακής αριστεράς και των συνδικάτων), και των λεγόμενων Circollο Del Proletariato Giovanile (“κύκλος νεανικού προλεταριάτου”), επίσης ισχυρών στις φτωχογειτονιές των μεγάλων πόλεων του βιομηχανικού βορά.\nΑυτοί επινοούσαν διάφορες συγκρουσιακές τακτικές, άμεσα συνδεδεμένες με της ανάγκες της εργατικής τάξης. Οι πιο επιτυχημένες απ’ αυτές ήταν η “Αυτομείωση”: η άρνηση πληρωμής των αυξημένων τιμών βασικών προϊόντων, ή η υιοθέτηση μιας “δίκαιης” τιμής από την κοινότητα, ώστε να καταβάλλεται το πολύ αυτή. Επίσης δημοφιλές ήταν το άμεσο σαμποτάζ της καπιταλιστικής ιδιοκτησίας – εμπρησμοί οχημάτων και ξυλοδαρμοί συγκεκριμένων αυταρχικών αφεντικών, κλείσιμο του δρόμου τους καθώς μπαίναν στο εργοστάσιο και απαγόρευση εισόδου… Ανάλογες τακτικές γίνονταν ολοένα και πιο δημοφιλείς, δημιουργώντας ανησυχία τόσο στους αριστερούς όσο και στους καπιταλιστές, καθώς κάθε σχέση κυριαρχίας τέθηκε υπό αμφισβήτηση. Η κατάσταση αυτή έφτασε το σημείο έκρηξης στην Μπολώνια το 1977, όταν ο Λάμα, ο ηγέτης του σταλινικού συνδικάτου CGIL επισκέφτηκε το πανεπιστήμιο για να δώσει μια ομιλία. Τότε μέλη του “κύκλου”¨και Αυτόνομοι (που τον χρησιμοποιούσαν ως βάση) και άλλοι φοιτητές διαφώνησαν προφανώς με τις νουθεσίες του να γραφτούν στο κομμουνιστικό κόμμα.\nΟ Λάμα κυνηγήθηκε έξω από το κτήριο και διασώθηκε από την ομάδα περιφρούρησής του και τελικά τους αστυνομικούς που είχε κουβαλήσει μαζί του. Το πανεπιστήμιο κάλεσε τους μπάτσους προκειμένου να “αποκαταστήσουν την τάξη”, βάζοντας τη σπίθα για να πυροδοτηθεί μια σκληρή μάχη που οδήγησε στην κατάληψη όλων των πανεπιστημιακών εγκαταστάσεων, που μετατράπηκαν σε εστίες συνάντησης εργατών και φοιτητών (όπως στο Παρίσι το 1968). Γρήγορα οργανώθηκαν ευρύτερες διαδηλώσεις, οδηγώντας στην ουσιαστική κατάληψη του κέντρου της Μπολώνια για τρεις μέρες τον Μάρτιο, μετά τον πυροβολισμό ενός διαδηλωτή. Ένας αυτόπτης μάρτυρας έγραψε: “Στο κέντρο, πολυάριθμα μαγαζιά και πολυτελή εστιατόρια λεηλατήθηκαν. Δίπλα στους νεαρούς προλετάριους, γέροι συνταξιούχοι έφευγαν χαρούμενοι, σπρώχνοντας καρότσια γεμάτα νοστιμιές. Για πρώτη φορά σ’ αυτούς τους δρόμους οι άνθρωποι επικοινωνούσαν μεταξύ τους…\nΜέσα στις επόμενες μέρες η αστυνομία βρήκε όπλα και πολυβόλα σε κάθε απίθανο μέρος, μετά από έρευνές της. Παρόμοια επεισόδια ξέσπασαν στη Ρώμη, το Μιλάνο, το Τορίνο… Το Ράδιο Αλίκη στήθηκε εκείνες τις μέρες, και μετέδιδε τις κινήσεις της αστυνομίας και του στρατού, βοηθώντας στην επέκταση των καταλήψεων. Τελικά το κίνημα καταστάλθηκε, ενώ όλα τα πολιτικά κόμματα συνεργάζονταν άμεσα με τον νόμο. Το μάθημα παρέμεινε – τα πάντα είναι δυνατά!\nTags αγώνες για το ψωμί και το αλάτι, παλιό κίνημα\n← Θέσεις πάνω στην παγκόσμια κρίση → Για την αλβανική εξέγερση του 1997


Up In The Sky: Ιανουαρίου 2011\nΜιας και παρέλαβα μερικά φανταστικά αρωματικά έλαια από το εξωτερικό και είχα και αρκετή βάση για σαπούνι, είπα να δοκιμάσω να κάνω swirls στο σαπούνι μου. Tα swirls είναι οι κυματισμοί που δημιουργούνται μέσα στο melt and pour σαπούνι όταν έχουμε 2-3-4 διαφορετικά non bleeding (όπως δήποτε) χρώματα και μπαίνει το ένα μέσα στο άλλο χωρίς να μπερδεύονται.\nΌλα πήγαν πολύ καλά αλλά ίσως έπρεπε ή να μην περιμένω να σκληρήνει το ένα layer τόσο πολύ ή έπρεπε να το αφήσω λίγο πιο πολύ, δεν ξέρω, αλλά με την χρήση οδοντογλυφίδας και ενός ξύλινου κουταλιού έγιναν μερικά μικρά swirles. Θέλει μερικές ακόμα προσπάθειες για να γίνει πιο πετυχημένος ο κυματισμός και πιο μεγάλος για να φαίνεται πιο ωραίο. Έβαλα αρκετή διάφανη και λευκή βάση, χρώμα λιλά, μπλε, κίτρινο και κόκκινο και έπαιξα. Επειδή στο τέλος είδα πως δεν γίνανε αρκετοί κυματισμοί, τα ψιλοπήρα και έτσι στον πάτο του σαπουνιού έριξα λευκή βάση και ενώ σκλήρυνε έριξα πράσινο και κόκκινο χρώμα σε πιτσιλιές και επιτέθηκα με μια οδοντογλυφίδα. Αφού κρύωσε και αυτό έριξα για "πάτο" του σαπουνιού διάφανη βάση με λίιιιιιγο μπλε και έτοιμο.\nΤώρα έγινε το άλλο κουφό. Ενώ ψεκάζω κανονικότατα με οινόπνευμα το κάθε layer ώστε να μην ξεκολλήσει μετά, σε δύο μπάρες σαπουνιού το πρώτο λευκό layer μου την έκανε και έφυγε. Και έτσι εμφανίστηκε από κάτω το επόμενο layer που ήταν διάφανο με λιλά ανακατεμένο με λευκή βάση για να κάνει swirl. Και έτυχε και πέτυχε μπορώ να πω.\nΣε γενικές γραμμές, ήταν καλή η πρώτη προσπάθεια swirl και όλες οι μπάρες βγήκαν πολύ ωραίες. Για άρωμα έβαλα ένα απίστευτο αρωματικό λάδι που πήρα από έξω, οικολογικό και 100% ειδικό για σαπούνια και φιλικό για το δέρμα που μυρίζει σαν ίχνη λεβάντας με λεμόνι, δροσερό νερό και πράσινα βρεγμένα φύλα, απίστευτη μυρωδιά. Κράτησα ένα σαπούνι για μένα να έχω στο γραφείο και τα χέρια μου είναι μμμμ....μμμμ...μμμμμ, απαλά και μυρωδάτα.\nΑναρτήθηκε από Μυρτώ στις 6:36 π.μ.\nΕτικέτες σαπούνια, χειροποίητα, χειροποίητο, χειροποίητο σαπούνι, handmade, handmade soap, melt and pour soap, soap\nΜιαμ σλουρπ! Τώρα ένα γλυκάκι θα ήταν ό,τι πρέπει.Αλλά εφόσον δεν μπορώ να τα φάω, τουλάχιστον μπορώ να τα φτιάξω, να τα φωτογραφήσω και να το φορέσω. Και μιας και έχω περισσότερο ελεύθερο χρόνο αυτές τις μέρες, έφτιαξα αρκετά.\nΛαχταριστή λεμονόπιτα με μαρένγκα, ταρτάκια σοκολάτας με φετούλες από φρούτα, μπισκότα σοκολάτας με παγωτό βανίλια και κομματάκια καρπουζιού (αργεί το καλοκαίρι;), ζεστά λαχταριστά κρουασάν περιχυμένα με σοκολάτα (πωπωπωπωπωπω), cupcakes μαύρης πικρής σοκολάτας με σαντιγύ σοκολάτας και sprinkles και cupcakes σε λιλά θήκη με σαντιγύ μυρωδάτης βανίλιας και κομματάκια καραμέλας και σοκολάτας.\nΤα κρουασάν μου βγάλανε την πίστη γιατί όσες φορές προσπαθούσα να βγάλω το σωστό σχήμα το ένα "ποδαράκι" μου έβγαινε κουτσό λες και ήταν πειρατικό κρουασάν. Αλλά μπορώ να πω ότι είμαι αρκετά ευχαριστημένη. Και στην τεχνική είδα ότι το χέρι μου πάει καλύτερα και στην μίξη των χρωμάτων μου βγήκαν πιο καλά.\nΑναρτήθηκε από Μυρτώ στις 11:17 π.μ.


Ο Νίκος Μουτσινάς αποκάλυψε πως έχει δίδυμα αδέρφια και μάλιστα ο ένας του μοιάζει πολυ! - Kalamata Times\n…ήταν το βράδυ της Τετάρτης ο Νίκος Μουτσινάς, όπου για πρώτη φορά αποκάλυψε πως έχει δίδυμα αδέρφια.\nΟ ένας μάλιστα από τους δύο, παραδέχθηκε, του μοιάζει πολύ.\nΟ Νίκος Μουτσινάς μίλησε για το βαθύ πένθος και τις δύσκολες ώρες που πέρασε όταν έχασε τη μητέρατου, το πιο πολύτιμο πρόσωπο στην ζωή του.\nΟ θάνατός της την καταρράκωσε, όμως όπως είπε μετά από τρία χρόνια πένθους κατάφερε και πάλι να σταθεί στα πόδια του.


Almo Nature Κονσέρβα Πατέ Puppy Κοτόπουλο 280gr - Gatoskilo\nAlmo Nature Κονσέρβα Πατέ Puppy Κοτόπουλο 280gr\nΣυμπληρωματική τροφή, χωρίς γλουτένη με πατέ κοτόπουλο\nΣυμπληρωματική τροφή, χωρίς γλουτένη με πατέ κοτόπουλο για το ανήλικο σκυλάκι σας, ανεξαρτήτως φυλής, έως και 12 μηνών. Η τροφή αυτή είναι φτιαγμένη από υλικά που προορισμένα για ανθρώπινη κατανάλωση. Περιλαμβάνει εξαιρετικής ποιότητας ζωική πρωτεΐνη, γεγονός που την καθιστά ιδανική για να προσφέρει στο μικρό μας φίλο μια υψηλού επιπέδου ισορροπημένη διατροφή. Είναι μαγειρεμένη στον ίδιο της το ζωμό, έτσι ώστε να διατηρεί όλα της τα θρεπτικά συστατικά. Πρόκειται για ένα υπέροχο γεύμα για το ξεκίνημα της ζωής του αγαπημένου σας μικρού!\nΦιλέτο Κοτόπουλο 50%, Ζωμός κοτόπουλου 30.7%, Καρότα 5%, Γλυκοπατάτα 5%, Ρύζι 3%, Τυρί 3%, Αυγά 0.3%\nΜεταβολιστέα Ενέργεια: 1250 kcal/kg


Η ΑΕΚ "δραπέτευσε" απ' την Αμαλιάδα. Μεγάλο "διπλό" για Λαύριο – 24ωρο\nΗ ΑΕΚ "δραπέτευσε" απ' την Αμαλιάδα. Μεγάλο "διπλό" για Λαύριο\nΗ ΑΕΚ τα βρήκε.. σκούρα στην έδρα του Κόροιβου, αλλά ο Μάικ Γκριν ήταν εκπληκτικός και την οδήγησε στην έκτη σερί νίκη της (77-75) στην Stopiximan.gr Basket League. Το Λαύριο έφυγε με τη νίκη από τη Ρόδο, επικρατώντας 77-71 του Κολοσσού και παρέμεινε στην πρώτη τετράδα της Α1!\nΗ ΑΕΚ χρειάστηκε δύο τρίποντα, από Πάντερ (στα 48΄΄) και Γκριν (στα 14,5΄΄) για να «δραπετεύσει» με 77-75 από την έδρα του Κοροίβου Αμαλιάδας, στο πλαίσιο της 18ης αγωνιστικής της Α1. Η Ένωση παρέμεινε στην πρώτη τετράδα (ισόβαθμη με το Λαύριο που πέρασε νικηφόρα από τη Ρόδο), ενώ οι γηπεδούχοι έχασαν μεγάλη ευκαιρία να «αγκαλιάσουν» την παραμονή.\nΤο Λαύριο πέρασε νικηφόρα από το Βενετόκλειο, 77-71 επί του Κολοσσού Ρόδου, μετά από «μάχη» στα πρώτα τρία δεκάλεπτα, για την 18η αγωνιστική της Α1. Ο Τόνι Μέιερ σημείωσε 20 πόντους, ενώ ο Ντορόν Λαμπ πρόσθεσε 18 για τους νικητές, που βρίσκονται στην πρώτη τριάδα. Με 9 νίκες – 9 ήττες, παραμένουν στην οκτάδα οι Ροδίτες.\nΒαθμολογική «ανάσα» πήρε ο ΓΣΛ Φάρος, στο πέρασμά του, από τα Τρίκαλα, με 74-65, για την 18η αγωνιστική της Α1 ανδρών στο μπάσκετ. Η ομάδα της Λάρισας βρισκόταν μόλις ένα βαθμό πάνω από τη ζώνη του υποβιβασμού και χάρη σε 19 πόντους από τον Σάφτενααρ και 16 από τον Παπαντωνίου αύξησε σε 6 τις νίκες της. Στην τελευταία θέση (3 νίκες – 15 ήττες) παρέμειναν τα Τρίκαλα, παρά το γεγονός πως 4 παίκτες της ομάδας του Φώτη Τακιανού σημείωσαν διψήφιο νούμερο πόντων.\nΣε αγώνες της 18ης αγωνιστικής στην Α1 Ανδρών είχαμε τα αποτελέσματα\nΚύμη-Προμηθέας Πάτρας 18:30


Ποιος «έφαγε» τον άνθρωπο που ανέλαβε να ξεπουλήσει την Ανατολική Γερμανία; - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome 9 ΙΣΤΟΡΙΚΑ Ποιος «έφαγε» τον άνθρωπο που ανέλαβε να ξεπουλήσει την Ανατολική Γερμανία;\n9/26/2020 12:48:00 π.μ. 9 , ΙΣΤΟΡΙΚΑ Edit\nΙδιωτικοποίηση ή λουκέτο, αυτή ήταν η μόνη εναλλακτική που δόθηκε στις κρατικές επιχειρήσεις της Λαϊκής Δημοκρατίας της Γερμανίας μετά την επανένωση.\nΜια ιδέα που επεξεργάζονταν μάλιστα, σύμφωνα με δημοσιεύματα του ξένου Τύπου, Γάλλοι και Γερμανοί το 2011, για την ελληνική σωτηρία τώρα.\nΟ Ζαν-Κλοντ Γιούνκερ, μιλώντας τότε για το πρόγραμμα που είχε συμφωνηθεί με την ελληνική πλευρά, είχε επαναλάβει την πρότασή του για μια λύση στο πρότυπο της Treuhand, θυμίζοντας στους πάντες τις περιπέτειες της βίαιης ιδιωτικοποίησης της κρατικής περιουσίας της Ανατολικής Γερμανίας πριν από 20 χρόνια.\nΜιας ιδιωτικοποίησης σωστό ξεπούλημα, αναγκάζοντας τον Γιούνκερ να παρατηρήσει ότι όπως και τότε, έτσι και τώρα «η κυριαρχία των Ελλήνων θα περιοριστεί σημαντικά».\nTreuhand σήμαινε το 1991 ένα πράγμα: την υποταγή της πολιτικής στους τραπεζίτες. Σήμαινε όμως και Ντέτλεφ Ροβέντερ, τον άνθρωπο που ανέλαβε να ιδιωτικοποιήσει 8.500 κρατικούς φορείς και επιχειρήσεις, που απασχολούσαν κάπου 4 εκατ. ανθρώπους. Μεταξύ αυτών και δημόσια γη, κρατικά κτίρια, ακόμα και περιουσία κομματικών οργανισμών.\nΟ Ροβέντερ έγινε το πρόσωπο της οικονομικής ενοποίησης της Γερμανίας, ή της υποταγής του ηττημένου στον νικητή, όπως ήθελαν οι επικριτές του. Και επικριτές ήταν μερικά εκατομμύρια Ανατολικογερμανοί, που έχασαν τις δουλειές τους στο μεγάλο παζάρι της συγχώνευσης.\nΆγγελο του κακού τον έλεγαν και δεν ήταν λίγοι αυτοί που τον εχθρεύονταν. Όλοι γνώριζαν εξάλλου πως αποτελεί στόχο. Η εκ βάθρων ιδιωτικοποίηση της σοσιαλιστικής Ανατολικής Γερμανίας είχε ξεβολέψει πολλούς, ενοχλώντας στην πορεία άλλους τόσους.\nΜεταξύ αυτών και τη Φράξια Κόκκινος Στρατός, γνωστή και ως Μπάαντερ-Μάινχοφ. Οι ακροαριστεροί αντάρτες ήταν από αυτούς που έβλεπαν σκοπιμότητα πίσω από τον σχεδιασμό του Ροβέντερ, λεηλασία της λαϊκής περιουσίας και άνευ όρων παράδοση της χώρας στους τραπεζίτες.\nΟ Ροβέντερ σκοτώθηκε από σφαίρα ελεύθερου σκοπευτή μέσα στην κρεβατοκάμαρά του το 1991, φορώντας τις πιτζάμες του. Ο φόνος του παραμένει όχι μόνο μία από τις σημαντικότερες πολιτικές δολοφονίες της σύγχρονης εποχής, αλλά και το σημείο καμπής μιας πολιτικής που προκάλεσε τριγμούς.\nΜόνο που υπάρχει ένα άβολο στοιχείο στον φόνο του Ροβέντερ: Η υπόθεση παραμένει ακόμα ανεξιχνίαστη. Ποιος τον σκότωσε τελικά;\nΟ ρόλος του Ροβέντερ στην ενοποίηση των δύο Γερμανιών\nΓια τα εκατομμύρια των Γερμανών που είχαν υποφέρει από την κατάτμηση της χώρας τους σε Λαοκρατική Δημοκρατία της Γερμανίας (Ανατολική Γερμανία) και Ομοσπονδιακή Δημοκρατία της Γερμανίας (Δυτική Γερμανία) κατά το τέλος του Β’ Παγκοσμίου, η ενοποίηση των δύο μορφωμάτων στις 3 Οκτωβρίου 1990 σήμαινε ένα νέο και ελπιδοφόρο μέλλον.\nΓια τους Ανατολικογερμανούς το μέλλον θα αποκτούσε και όνομα και πρόσωπο. Ήταν ο Ντέτλεβ Κάρστεν Ροβέντερ, γεννημένος το 1932 και μεγαλωμένος κατά τις τελευταίες μέρες του Γ’ Ράιχ. Παιδί ήταν ακόμα όταν είδε Άγγλους, Γάλλους και Αμερικανούς να παίρνουν το δυτικό κομμάτι της πατρίδας του και τους Σοβιετικούς να αποκτούν το ανατολικό.\nΌπως και για άλλους, έτσι και γι’ αυτόν το τείχος χώριζε την οικογένειά του. Ο Ροβέντερ μεγάλωσε μέσα σε αυτό το κλίμα και ήταν παιδί του καιρού του. Περίμενε κι αυτός όπως και οι άλλοι να ωριμάσει ο καιρός, όπως πρόσταζε η Διάσκεψη του Πότσνταμ το 1945, μέχρι να ενοποιηθούν ξανά οι δύο Γερμανίες.\nΈζησε όλες τις ζυμώσεις εκεί στα τέλη της δεκαετίας του 1980, τις ραγδαίες πλην ειρηνικές κοινωνικο-πολιτικές αλλαγές που θα οδηγούσαν τελικά στην ενοποίηση των δύο χωρών. Ήταν επίσης παρών στην πτώση του Τείχους του Βερολίνου το 1989, όταν οι αξιωματούχοι των δύο χωρών και οι δυνάμεις επιρροής τους θα κάθονταν στο τραπέζι των διαπραγματεύσεων.\nΗ ενοποίηση έμελλε να έχει πολύ Ροβέντερ εντός της. Η κυβέρνηση της Ανατολικής Γερμανίας ίδρυσε την Treuhandanstalt, περισσότερο γνωστή ως Treuhand, έναν οργανισμό που απέκτησε τον έλεγχο όλων των κρατικών επιχειρήσεων της Ανατολικής Γερμανίας με σκοπό την ιδιωτικοποίησή τους.\nΑυτός ήταν όρος απαράβατος για την ενοποίηση. Η Treuhand ιδρύθηκε στις 17 Ιουνίου 1990 και απέκτησε μεμιάς 8.500 επιχειρήσεις και 4 εκατ. υπαλλήλους. Ήταν πράγματι η μεγαλύτερη εταιρία που είχε δει ποτέ ο κόσμος, ελέγχοντας πρακτικά τα πάντα, από βαριά βιομηχανία μέχρι εκδοτικούς οίκους και κινηματογραφικά στούντιο.\nΚαι αφεντικό όλων αυτών τέθηκε ο Ροβέντερ, ως πρώτος πρόεδρος του κολοσσού. Ενός κολοσσού που ήταν βέβαια για διάλυση, καθώς ο ρητός του ρόλος ήταν η αναδιοργάνωση και η πώληση των χιλιάδων αυτών κρατικών ως τώρα επιχειρήσεων. Αλλά και 6 εκατ. στρεμμάτων δημόσιας γης, καλλιεργήσιμων εδαφών και δασών, μεταξύ αυτών και την περιουσία της Στάζι.\nΗ Treuhand σφράγισε τη μοίρα τουλάχιστον 4 εκατ. Ανατολικογερμανών και των οικογενειών τους. Ο Ροβέντερ ήταν ο άνθρωπος που έβγαλε στο σφυρί την Ανατολική Γερμανία και η δουλειά που έκανε συγκέντρωσε από την αρχή μεγάλη πολεμική.\nΔεν ήταν μόνο το γεγονός ότι βρέθηκαν ξαφνικά χωρίς δουλειά 2,5 εκατ. άνθρωποι, ήταν το γεγονός ότι το ξεπούλημα άφηνε συνεχώς ολοένα και μεγαλύτερα χρέη.\nΔεν ήταν όλα ευθύνη του Ροβέντερ, ο οποίος σκοτώθηκε το 1991, αλλά ως το 1994 που η Treuhand αυτοδιαλύθηκε, είχε καταφέρει να αφήσει χρέος γύρω στα 260-270 δισ. μάρκα. Ο σχεδιασμός ξέφυγε στα σίγουρα και πάνω από το 20% του εργατικού δυναμικού της χώρας έμεινε χωρίς δουλειά.\nΟι απεργίες ήταν καθημερινό φαινόμενο από την αρχή κι έτσι έσβησαν τελικά πολλές βιομηχανίες και μεταλλουργίες, με τον κόσμο στον δρόμο κι αυτές να πουλιούνται για ένα κομμάτι ψωμί.\nΜέσα σε όλα, ο Ροβέντερ πίστεψε πως ήταν δυνατό να διατηρήσει ένα τμήμα του βιομηχανικού δυναμικού της Ανατολικής Γερμανίας, οι πεποιθήσεις του συγκρούονταν όμως με την τραγική πραγματικότητα.\nΚι έτσι ξεπήδησε ως ο Νο 1 κακός της υπόθεσης, ένας άνθρωπος που πολλοί θα ήθελαν να βγει από τη μέση...\nΗ πολιτική δολοφονία που έφερε κλυδωνισμούς στο οικοδόμημα της ενιαίας Γερμανίας\nΉταν βράδυ Δευτέρας, μετά την Κυριακή του Πάσχα του 1991. Η Γερμανία είχε ενοποιηθεί εδώ και 6 μήνες, κι έτσι ο Ροβέντερ ήταν συνηθισμένος πια να δέχεται απειλές για τη ζωή του. Ο τρόπος που χειρίστηκε την εκποίηση της ανατολικογερμανικής περιουσίας παρέμενε ασυγχώρητος για πάρα πολλούς.\nΓι’ αυτό και η αστυνομία τον προστάτευε διαρκώς, έχοντας στήσει μόνιμα φυλάκια στην πολυτελή οικία του στην πρώην πια Δυτική Γερμανία, σε ένα ακριβό προάστιο του Ντίσελντορφ. Οι απειλές πάντως πρέπει να είχαν φτάσει στο απροχώρητο, καθώς η σύζυγός του Χέργκαρτ είχε ζητήσει μέρες πριν τη δολοφονία του Ντέτλεφ περισσότερη φύλαξη στο σπίτι τους.\nΗ αστυνομία είχε περάσει μόλις αλεξίσφαιρα κρύσταλλα στα παράθυρα του ισογείου, αφήνοντας το υπόλοιπο σπίτι τρωτό σε επιθέσεις. Η Χέργκαρτ φώναζε όμως και για κάτι ακόμα, κάτι που της καθόταν στον λαιμό, το πόσο ράθυμα άλλαζαν οι βάρδιες των σκοπών και πόσο βαριεστημένα γίνονταν οι περιπολίες.\nΚαι κάπως έτσι στις 11:30 εκείνη τη νύχτα ο Ροβέντερ έφαγε μια σφαίρα μέσα από το παράθυρο της κρεβατοκάμαράς του, φορώντας τις μπεζ πιτζάμες του.\nΟ Ντέτλεφ καθόταν στο γραφείο του όταν τον βρήκε η σφαίρα, επιφέροντας «αμετάκλητη βλάβη» στην καρωτίδα του, την τραχεία και τον οισοφάγο, όπως έγραψε ο ιατροδικαστής στην έκθεσή του. Η Χέργκαρτ άκουσε τον θόρυβο και έτρεξε στο δωμάτιο, μόνο και μόνο για να φάει κι αυτή μια σφαίρα στον αριστερό αγκώνα.\nΈπεσε και ένας τρίτος πυροβολισμός, αυτή τη φορά πάνω στη βιβλιοθήκη, λίγη σημασία είχε όμως καθώς ο 58χρονος πρόεδρος της Treuhand ήταν ήδη νεκρός από την ακατάσχετη αιμορραγία. Αν υπήρχαν φρουροί εκείνη την ώρα στο σπίτι δεν είναι ακριβώς σαφές, ξέρουμε πάντως πως η σοκαρισμένη σύζυγος τηλεφώνησε στην αστυνομία.\nΜέσα σε μερικά λεπτά ενεργοποιήθηκε όλος ο μηχανισμός στήνοντας πραγματικό ανθρωποκυνηγητό, αν και δεν θα απέδιδε καρπούς. Αυτό που βρήκαν ωστόσο, και μετέδωσε πρώτο το πρακτορείο Associated Press την επομένη, Τρίτη, ήταν ένα ζευγάρι κιάλια και μια προκήρυξη σε ένα παγκάκι κοντά στο σπίτι.\nΈφερε την υπογραφή του κομάντο της Φράξιας Κόκκινος Στρατός, «Ulrich Wessel». Οι γερμανικές αρχές έκριναν την προκήρυξη αυθεντική από το γεγονός και μόνο ότι έφερε τα διακριτικά της τρομοκρατικής οργάνωσης, το αστέρι.\nΑργότερα είπαν πως η προκήρυξη βρέθηκε 60 μέτρα από την έπαυλη του Ροβέρντερ, πλάι σε μια πλαστική καρέκλα, τρεις γεμιστήρες και μια πετσέτα που είχε μια ανθρώπινη τρίχα.\nΠοιος σκότωσε τον Ντέτλεφ Ροβέντερ;\nΤο 2001 εξέταση DNA στην τρίχα που βρέθηκε έξω από το σπίτι του Ροβέντερ υπέδειξε τον Wolfgang Grams, μέλος της Μπάαντερ-Μάινχοφ που ήταν όμως νεκρός εδώ και 8 χρόνια. Είχε σκοτωθεί το 1993 σε ανταλλαγή πυρών με την αντιτρομοκρατική της Γερμανίας.\nΌσο για το όπλο που σκότωσε τον Ροβέντερ, είπαν πως ήταν το ίδιο που είχε χρησιμοποιήσει η τρομοκρατική οργάνωση σε επίθεσή της στην αμερικανική πρεσβεία νωρίτερα εκείνη τη χρονιά.\nΚανείς πάντως δεν είπε πως ήταν πως η Φράξια Κόκκινος Στρατός αυτή που έβγαλε από τη μέση τον Ροβέντερ. Όχι τουλάχιστον με τον αποφασιστικό τρόπο που θα χρειαζόταν για να κλείσει η υπόθεση.\nΛάδι στη φωτιά έριξε από την πρώτη στιγμή η δήλωση του Willy Fundermann, εκπροσώπου της Bundeskriminalamt, του γερμανικού FBI, ο οποίος βγήκε και είπε πως η μέθοδος που ακολουθήθηκε για τη δολοφονία του Ροβέντερ ήταν «μη τυπική», δεν έφερε δηλαδή το σήμα-κατατεθέν καμίας γνωστής οργάνωσης. Και μετά αρνήθηκε να σχολιάσει το οτιδήποτε.\nΌσο για τον εκπρόσωπο της Ομοσπονδιακής Εισαγγελίας της Καρλσρούης, Rolf Hannich, δήλωσε πως το μόνο που θα μπορούσε κανείς να πει για την ιστορία ήταν το γεγονός ότι «η Φράξια ανέλαβε την ευθύνη».\nΧρόνια αργότερα, στη δεκαετία του 2000 πλέον, οι γερμανικές ομοσπονδιακές αρχές ξαναχτύπησαν, λέγοντας τώρα ότι το μόνο σίγουρο είναι ότι το χτύπημα έγινε από επαγγελματίες που παρακολουθούσαν τις κινήσεις του Ροβέντερ για καιρό.\nΜόνο που τώρα μιλούσαν για τις αγαστές σχέσεις που είχε αναπτύξει η τρομοκρατική σέχτα του Αντρέας Μπάαντερ και της Ουλρίκε Μάινχοφ με τη Στάζι.\nΑπόρρητα ντοκουμέντα που είχαν έρθει εντωμεταξύ στο φως αποκάλυπταν τους αρμονικούς δεσμούς που είχαν σφυρηλατήσει τα μέλη της Φράξιας με τη Στάζι, η οποία εκπαίδευε τα μέλη της σε τακτικές ανταρτοπόλεμου και χορηγούσε ταυτότητες για να ζουν ανενόχλητοι στην Ανατολική Γερμανία.\nΠολιτικοί κύκλοι αναρωτιούνταν τώρα ανοιχτά αν ήταν άνθρωποι της πρώην μυστικής αστυνομίας της Ανατολικής Γερμανίας αυτοί που τον σκότωσαν, θέλοντας να τορπιλίσουν το ξεπούλημα της κρατικής περιουσίας.\nΗ Treuhand θα ζούσε βέβαια άλλα τρία χρόνια, πολλοί ωστόσο θεωρούν πως η δολοφονία του πρώτου προέδρου της συνετέλεσε στην επίσπευση του έργου της. Σε αυτό συνετέλεσαν βέβαια και η σωρεία σκανδάλων που την αφορούσαν.\nΓεγονός είναι πως ο Ροβέντερ είχε σημαντικούς πολιτικούς εχθρούς ήδη από την εποχή που ήταν υπουργός οικονομικών στη Βόννη, την πρωτεύουσα των Δυτικογερμανών κατά τη δεκαετία του 1970.\nΟ Manfred Stolpe, κυβερνήτης του κρατιδίου του Βρανδεμβούργου, είχε δηλώσει τότε πως η δολοφονία είναι «ένα επικίνδυνο σήμα πως πολιτικοί εγκληματίες προσπαθούν να εκμεταλλευτούν το κλίμα στα ανατολικά».\nΑκόμα και ρεπορτάζ έπαιξε στην τηλεόραση του ZDF όπου ισχυριζόταν «πως υπάρχουν επίσης υποψίες» πως πίσω από τη δολοφονική επίθεση κρυβόταν μέλη της Στάζι. Χωρίς να φέρει αποδείξεις ωστόσο.\nΗ τελευταία μαρτυρία πάνω στο θέμα έρχεται από το 2007, όταν το πρώην μέλος της τρίτης γενιάς της Φράξιας Κόκκινος Στρατός, Eva Haule, δήλωσε δημοσίως πως υπεύθυνη ήταν πράγματι η τρομοκρατική ομάδα: «Αν δεν ήταν έτσι, θα υπήρχε άμεση απάντηση στο θέμα. Ακόμα και για λόγους πολιτικής διαφάνειας».\nΜόνο που τόσα και τόσα μέλη της Φράξιας που πιάστηκαν και δικάστηκαν όλα αυτά τα χρόνια αρνήθηκαν να μιλήσουν. Όπως δεν μίλησε ποτέ και η Χέργκαρτ Ροβέντερ, η οποία είχε ορκιστεί σιωπή: «Με τα λόγια δεν ξαναγυρίζουν στη ζωή οι νεκροί», είπε κάποια στιγμή και σίγησε για πάντα.\nΗ υπόθεση παραμένει ακόμα άλυτο μυστήριο, καθώς είναι σίγουρο πως ο ιστός των κινήτρων και των ανθρώπων που τον ήθελαν νεκρό παραείναι πολύπλοκος και εκτεταμένος. Αποφασιστική απάντηση ενδέχεται να μην υπάρξει ποτέ...


Ο ΕΡΝΤΟΓΑΝ «ΠΑΙΖΕΙ ΜΕ ΤΗΝ ΦΩΤΙΑ» - ΠΑΜΕ ΓΙΑ ΣΥΓΚΡΟΥΣΗ ΡΩΣΙΑΣ-ΤΟΥΡΚΙΑΣ; - ithesis\nΔευτέρα 27 Ιουνίου 2022 / 6:11 πμ\nΤεταμένη ατμόσφαιρα επικρατεί εδώ και λίγες ώρες ανάμεσα στη Ρωσία και την Τουρκία, έπειτα από το πολεμικό επεισόδιο της κατάρριψης ρωσικού μαχητικού από τουρκικά.\nΠολεμικό αεροσκάφος τύπου SU-24, ρωσικής κατασκευής, κατερρίφθη σε συριακό έδαφος κοντά στη συρο-τουρκική μεθόριο. Οι Τούρκοι επιμένουν πως το μαχητικό προειδοποιήθηκε επί πέντε λεπτά, περισσότερες από δέκα φορές. Σε ανακοίνωση του τουρκικού γενικού επιτελείου ενόπλων δυνάμεων αναφέρεται ότι το ρωσικό αεροσκάφος τύπου Su 24, στις 09.20 το πρωί, παρά τις επανειλημμένες προειδοποιήσεις, παραβίαζε τον τουρκικό εναέριο χώρο. Βέβαια όλα τα στοιχεία συγκλίνουν στο ότι το ρωσικό αεροσκάφος έπεσε σε συριακό έδαφος.\nΠούτιν: Μας κατέρριψε τουρκικό F-16 – Θα υπάρξουν σοβαρές συνέπειες\nΟ Ρώσος πρόεδρος επεσήμανε πως το γεγονός ότι η Τουρκία δεν προσπάθησε να επικοινωνήσει με τη Ρωσία μετά το περιστατικό και βιάστηκε να καλέσει σύσκεψη του Συμβουλίου του ΝΑΤΟ είναι ανησυχητικό. «Φαίνεται ότι η Τουρκία θέλει το ΝΑΤΟ να υπηρετεί τα συμφέροντα του Ισλαμικού Κράτους».\nΗ κατάρριψη από την πλευρά της τουρκικής Αεροπορίας (THK) ενός ρωσικού μαχητικού, δημιουργεί εντυπώσεις τις οποίες η Ρωσία του Βλαντιμίρ Πούτιν δεν θα αφήσει αναπάντητες. Το μόνο σίγουρο είναι πως ο Ρ.Τ. Ερντογάν ”παίζει” με την φωτιά και το μέλλον των ρωσο-τουρκικών σχέσεων αναμένεται δυσοίωνο.\nΗ τουρκική αντίδραση, οφείλεται στο ότι το ρωσικό μαχητικό επιχειρούσε σε περιοχές που κατοικούν Τουρκομάνοι, τους οποίους η Άγκυρα έχει δεσμευθεί να υπερασπίσει, καθώς θεωρούνται Τούρκοι στην καταγωγή, ενώ παραδοσιακά αποτελούσαν και το μακρύ χέρι της τουρκικής στρατηγικής στην περιοχή.\nΗ επιλογή του Ερντογάν έγινε επειδή οι εξελίξεις –με την είσοδο της Ρωσίας στη Συρία και την Μέση Ανατολή- καταστρέφουν τα όνειρα του «σουλτάνου» για να αναδειχθεί η Τουρκία ως ο ισχυρός της Μέσης Ανατολής, ενώ ταυτόχρονα η ανάδειξη του Ιράν, της Συρίας και των Κούρδων αποκόπτουν την Τουρκία από τις οικονομικές δραστηριότητες της ευρύτερης περιοχής Εγγύς και Μέσης Ανατολής. Με απλά λόγια, η Τουρκία είναι ήδη στο καναβάτσο.\nΕυρωπαίος αναλυτής του Russia Today περιέγραψε ποιά θα είναι η αντίδραση της Ρωσίας στην τουρκική επίθεση κατά του ρωσικού αεροσκάφους:\n«Η Ρωσία θα αντιδράσει. Η απάντηση της θα είναι ψυχρή, καίρια, καταλυτική και οι Τούρκοι δεν θα προλάβουν καν να αντιδράσουν» (will never see it coming η ακριβής έκφραση).\nΗ πρώτη πάντως αντίδραση ήταν η ανακοίνωση της ρώσικης Δούμας που καλούσε όλους τους Ρώσους τουρίστες να αποχωρήσουν από την Τουρκία. Να μην ξεχνάμε και την άμεση ενεργειακή εξάρτηση της Τουρκίας από την Ρωσία.\nΠΡΟΦΗΤΙΚΟ ΑΡΘΡΟ ΤΗΣ DAILY STAR (21 NOΕMBΡIOY 2015)\nΗ Άγκυρα παραδοσιακά θέλει να είναι η «προστάτης» των Τουρκομάνων, μιας τουρκικής φυλής που ζει τόσο στη Συρία όσο και στο Ιράκ. Ωστόσο, εδώ υπάρχει ένα μεγάλο ζήτημα. Για ποιους Τουρκομάνους μιλάμε.\nMετά από λίγα 24ωρα το δημοσίευμα έπεσε μέσα στην πρόβλεψή του\nΟι σχέσεις Τουρκίας-ISIS\nO Σύρος πρόεδρος Μπασάρ Αλ Άσαντ υποστήριξε μεταξύ άλλων πως οι Ερντογάν-Νταβούτογλου στηρίζουν προσωπικά το ISIS.\nΟπως είπε σε τηλεοπτική συνέντευξή του στο κινεζικό δίκτυο Phoenix TV αν δεν υπήρχαν η Τουρκία, το Κατάρ και η Σαουδική Αραβία δεν θα ήταν δυνατόν να υπάρξει η ISIS.\nΣε ερώτηση γιατί οι γειτονικές της Συρίας χώρες, όπως η Τουρκία και η Σαουδική Αραβία στράφηκαν εναντίον της, ο Άσαντ εκτιμά:\n«Επειδή ο σημερινός Πρόεδρος της Τουρκίας, ο οποίος ήταν Πρωθυπουργός εκείνη τη στιγμή, έχει την Μουσουλμανική Αδελφότητα στην καρδιά του. Ετσι όταν είδε ότι η Μουσουλμανική Αδελφότητα ανέλαβε τον έλεγχο στην Τυνησία και αργότερα στη Λιβύη, στη συνέχεια, στην Αίγυπτο, σκέφτηκε ότι θα μπορούσε να πραγματοποιήσει την αναζωογόνηση της Οθωμανικής αυτοκρατορίας στον αραβικό κόσμο, αλλά όχι κάτω από την οθωμανική ονομασία. Κάτω από το όνομα του Ισλάμ. Έτσι σκέφτηκε ότι θα μπορούσε να κυβερνήσει τον κόσμο. Το μόνο εμπόδιο ήταν η Συρία. Αυτός είναι ο λόγος […] Ετσι, γι ‘αυτόν, η Μουσουλμανική Αδελφότητα θα πρέπει να αναλάβει τον έλεγχο στη Συρία και εκείνος (σ.σ. ο Ερντογάν) θα είναι ο «ιμάμης» της Μουσουλμανικής Αδελφότητας σε αυτή την περιοχή.\nΟ ύποπτος ρόλος της Τουρκίας αρχίζει να ξεκαθαρίζει με τον χειρότερο δυνατό τρόπο, αφού θεωρείται δεδομένη, πλέον, η “απάντηση” της Μόσχας. Οι πύλες της κολάσεως μόλις άνοιξαν.


Αναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 3:04 π.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 2:53 π.μ. Δεν υπάρχουν σχόλια:\nΠέθανε το πρωί της Παρασκευής, σε ηλικία 93 ετών, στην Αθήνα, όπου έζησε και έδρασε στο μεγαλύτερο μέρος της ζωής του, ο πανεπιστημιακός, διανοούμενος και φιλέλληνας Ροζέ Μιλλιέξ. Το όνομά του είναι για την Ελλάδα άρρηκτα δεμένο με τον τόπο και τους ανθρώπους. Αγάπησε και θαύμασε τον ελληνικό λαό, την ελληνική Αντίσταση κατά των Γερμανών, αγωνίστηκε και αυτός μαζί, υποστήριξε τα δικαιώματα του κυπριακού λαού, έδωσε διαλέξεις και δημοσίευσε πολλά άρθρα για να κάνει γνωστή τη σύγχρονη Ελλάδα και να φέρει σε επαφή τον πνευματικό κόσμο της Γαλλίας και της Ελλάδας, σε εποχές δύσκολες για τη χώρα μας.\nΤην αγάπη του για τη χώρα μας απέδειξε τόσο από τη θέση του διευθυντή του Γαλλικού Ινστιτούτου στα χρόνια της Κατοχής στην Αθήνα, την αντιστασιακή του δράση κατά των Γερμανών κατακτητών, τη θέση του ως μορφωτικού ακολούθου της γαλλικής πρεσβείας στη Λευκωσία, όσο και από το γάμο του, το 1939, με τη συγγραφέα Τατιάνα Γκρίτση-Μιλλιέξ, με την οποία απέκτησαν δύο παιδιά.\nΓεννήθηκε το 1913 στην Αθήνα και σπούδασε φιλολογία στο Πανεπιστήμιο του Αιξ της Προβηγκίας και στη Σορβόννη. Το 1936 διορίστηκε καθηγητής της γαλλικής γλώσσας στο Γαλλικό Ινστιτούτο της Αθήνας.\nΤο 1941 ανέλαβε τη διεύθυνση του Γαλλικού Ινστιτούτου στην Αθήνα, τα χρόνια της Κατοχής πήρε μέρος στην Αντίσταση μέσα από τις γραμμές του ΕΑΜ και το 1945, μετά τα Δεκεμβριανά, υποστήριξε και βοήθησε νέους, αριστερούς διανοούμενους να φύγουν με υποτροφία του γαλλικού κράτους στη Γαλλία, διασώζοντάς τους από καταδίκες και το εκτελεστικό απόσπασμα.\nΤο υπό πορτογαλική σημαία πλοίο «Ματαρόα» είχε εκείνη τη χρονιά ταξιδέψει, μεταφέροντας κάποιες δεκάδες υποτρόφων, που οι περισσότεροι εξελίχθηκαν σε κορυφαίες φυσιογνωμίες, ο καθένας στον τομέα του: Σβορώνος, Μακρής, Καστοριάδης, Ζενέτος, Ξενάκης, Κρανάκη, Αξελός.\nΣτο Γαλλικό Ινστιτούτο τον διαδέχθηκε το 1945 ο Οκτάβιος Μερλιέ, του οποίου ο Μιλλιέξ παρέμεινε στενός συνεργάτης έως το 1959, χρονιά κατά την οποία διορίστηκε στη Λευκωσία για να οργανώσει την πρώτη γαλλική μορφωτική αποστολή στην Κύπρο, όπου και παρέμεινε για 12 χρόνια. Δημιούργησε το Γαλλικό Μορφωτικό Κέντρο στη Λευκωσία και τμήματα της Alliance Francaise σε όλες τις πόλεις της Κύπρου.\nΦίλος του Μακάριου, αγωνίστηκε με πάθος για δικαιώματα του κυπριακού λαού. Το 1971 διορίστηκε διευθυντής του Γαλλικού Μορφωτικού Κέντρου της Γένοβας στην Ιταλία και παράλληλα εισήγαγε τη διδασκαλία της νεοελληνικής στο ιταλικό Πανεπιστήμιο της Γένοβας. Το 1975 επέστρεψε στην Ελλάδα.\nΣε όλη του τη ζωή έδωσε πολλές διαλέξεις, δημοσίευσε άρθρα και μελέτες, προβάλλοντας στη Γαλλία, την Κύπρο και το Κυπριακό, τον αντιστασιακό αγώνα της Ελλάδας κατά των μαζί, όπως τον έζησε έχοντας πάντα στο πλευρό του τη γυναίκα του, Τατιάνα.\nΜαζί πέτυχαν μια σημαντική δωρεά έργων τέχνης στην Εθνική Πινακοθήκη από κορυφαίους καλλιτέχνες, μεταξύ των οποίων ο Πικάσο, ο Μπρακ, ο Ματίς και πολλοί άλλοι.\nΟ Ροζέ Μιλλιέξ εξελέγη το 1982 αντεπιστέλλον μέλος της Ακαδημίας Αθηνών, όπως και της πατρίδας του, της Μασσαλίας, και το 1986 ανακηρύχθηκε επίτιμο μέλος της Εταιρείας Ελλήνων Λογοτεχνών.\nΣυλλυπητήρια μηνύματα απέστειλαν μεταξύ άλλων, εκπρόσωποι της πολιτικής ηγεσίας της χώρας.\nΗ γαλλική πρεσβεία και το Γαλλικό Ινστιτούτο της Αθήνας εξέφρασαν σε συλλυπητήριο τηλεγράφημά τους «τη βαθιά τους θλίψη για το θάνατο του μεγάλου φιλέλληνα, πανεπιστημιακού, συγγραφέα και θερμού υποστηρικτή των ελληνογαλλικών σχέσεων, Ροζέ Μιλλιέξ».\nΤη βαθύτατη θλίψη της κυπριακής κυβέρνησης και του κυπριακού λαού για το θάνατο του Ροζέ Μιλλιέξ εξέφρασε σε γραπτή δήλωσή του ο πρόεδρος της Κυπριακής Δημοκρατίας Τάσσος Παπαδόπουλος.\nΟ κ. Παπαδόπουλος επισήμανε ότι ο Μιλλιέξ, '«μια εξέχουσα φυσιογνωμία των γραμμάτων και του πολιτισμού, ταυτίστηκε με την πνευματική Κύπρο και συνέβαλε στην ενδυνάμωση των πολιτιστικών δεσμών μεταξύ Κύπρου και Γαλλίας».\n«Ο θάνατός του» προσέθεσε, «στερεί το νησί μας από έναν ειλικρινή λάτρη της πολιτισμικής του παράδοσης και δημιουργίας και από έναν ένθερμο υποστηρικτή των δικαίων και δικαιωμάτων του».\nΑναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 2:50 π.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 2:47 π.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 2:38 π.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 2:37 π.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ Ν. ΘΕΟΦΙΛΗΣ στις 2:36 π.μ. Δεν υπάρχουν σχόλια:


Το πλωτό σπίτι Floating House από τους i29 Architects - decobook.gr\nΤο πλωτό σπίτι από τους i29 architects αποτελεί μέρος του Schoonschip, ενός νέου πλωτού χωριού 46 νοικοκυριών που στοχεύει στη δημιουργία της πιο βιώσιμης πλωτής κοινότητας της Ευρώπης. Ανατέθηκε από την CPO (οργανωμένη ιδιωτική ανάθεση) Schoonschip και πραγματοποιήθηκε ένα αστικό σχέδιο και πάνω από 100 κάτοικοι μετακόμισαν και αναζωογόνησαν ένα αχρησιμοποίητο κανάλι και διαμόρφωσαν για τον εαυτό τους μία διαβίωση στο νερό. Η θέση έχει ένα ισχυρό βιομηχανικό παρελθόν, αλλά σήμερα είναι ένα από τα πιο γρήγορα μεταβαλλόμενα τμήματα της πόλης του Άμστερνταμ που μετατρέπεται σε μια πιο πολυλειτουργική περιοχή διαβίωσης. Η νέα πλωτή γειτονιά προορίζεται να είναι ένα αστικό οικοσύστημα ενσωματωμένο στον ιστό της πόλης: με πλήρη αξιοποίηση της ενέργειας του περιβάλλοντος και του νερού για χρήση και επαναχρησιμοποίηση, ανακύκλωση θρεπτικών ουσιών και ελαχιστοποίηση των αποβλήτων, καθώς και δημιουργία χώρου για φυσική βιοποικιλότητα.\nΗ έκταση έχει ενεργειακή αυτάρκεια, χρησιμοποιεί ανακυκλώσιμες πρακτικές δόμησης και χρησιμεύει ως βιτρίνα για βιώσιμη διαβίωση. Μια έξυπνη προβλήτα συνδέει τα 46 πλωτά νοικοκυριά μεταξύ τους και με την προκυμαία. Στην επάνω επιφάνεια, η προβλήτα αποτελεί ένα κοινωνικό σύνδεσμο όπου συναντιούνται οι άνθρωποι. Κάτω από την επιφάνεια, η προβλήτα είναι ένας λειτουργικός και βιώσιμος σύνδεσμος για όλα τα δίκτυα ενέργειας, αποβλήτων και νερού του κάθε νοικοκυριού.\nΜέσα στο έξυπνο πλέγμα του χωριού και τα δεδομένα όρια κάθε υδάτινου οικοπέδου, κάθε σπίτι μπορεί να είναι μοναδικό στην αρχιτεκτονική και την εσωτερική διακόσμηση. Επιτρέπεται σε όλους τους κατοίκους να επιλέξουν τον δικό τους αρχιτέκτονα. Ο πελάτης μας, μας προκάλεσε να σχεδιάσουμε ένα σπίτι που θα μεγιστοποιούσε τον χώρο εντός των ογκομετρικών ορίων του οικοπέδου και θα είχε επιπλέον μία τυπική αλλά εκπληκτική μορφή σπιτιού. Ο πλωτός όγκος έχει κεκλιμένη οροφή, αλλά η κάλυψη της οροφής μετατρέπεται διαγώνια στην κάτοψη, η οποία δίνει βελτιστοποίηση σε χρησιμοποιήσιμο χώρο εσωτερικά και ειλικρινή αρχιτεκτονικό σχεδιασμό εξωτερικά.\nΓια τους i29, η αρχιτεκτονική και ο εσωτερικός σχεδιασμός είναι πάντα αλληλένδετα και συνδεδεμένα σε κάθε επίπεδο για να κάνουν μια σαφή και ενοποιημένη εμπειρία. Ο σχεδιασμός του εξωτερικού του πλωτού σπιτιού είναι το αποτέλεσμα μιας εκτεταμένης μελέτης του εσωτερικού χώρου και αντίστροφα. Όλες οι περιοχές βρίσκονται σε ανοικτή σύνδεση με το αίθριο που εκτείνεται σε τρεις ορόφους. Η διάταξη των χώρων συνδέεται στο επίπεδο του πρώτου πλατύσκαλου με μια βεράντα-χαγιάτι ακριβώς πάνω από την επιφάνεια του νερού. Το εσωτερικό και η πρόσοψη παίζουν με την εξωτερική θέα. Οι θεάσεις εμφανίζονται και εξαφανίζονται ενώ μετακινείται κάποιος μέσα στο σπίτι. Το υπόγειο προσφέρει απρόσκοπτη θέα στη στάθμη του νερού, το καθιστικό προσφέρει θέα στον περιβάλλοντα χώρο μόνο όταν κάθεται κάποιος στο σαλόνι και η κουζίνα στον τελευταίο όροφο έχει θέα προς τη νότια και τη βόρεια πλευρά του καναλιού. Στον τελευταίο όροφο, μια απότμηση της στέγης επιτρέπει τη δημιουργία ενός χαγιατιού και μιας ανοιχτής βεράντας με θέα προς το λιμάνι στα δυτικά.\nΜε απλές αλλά έξυπνες παρεμβάσεις, αυτό το έργο υλοποιείται με περιορισμένο προϋπολογισμό, αλλά εξακολουθεί να έχει ενοποιημένη αρχιτεκτονική και εσωτερικό σχεδιασμό που κάνει ισχυρή εντύπωση. Ταυτόχρονα, το πλωτό σπίτι είναι εξαιρετικά ενεργειακά αποδοτικό, φιλικό προς το περιβάλλον και με μικρό περιβαλλοντικό αποτύπωμα. Η βιωσιμότητα φτάνει ακόμη και σε υψηλότερο επίπεδο με την ένταξη στο έξυπνο πλέγμα του πλωτού χωριού. Η ενέργεια μπορεί να είναι ακόμη πιο πολύτιμη όταν τη μοιραζόμαστε.\nΠελάτης: Ιδιωτικό / CPO Schoonschip\nΣχεδιασμός: i29 architects\nProject: Schoonschip, Kavel 03\nΕπιφάνεια: 160 m2\nΚατασκευαστής: Hagoort bouw\nΚατασκευαστής εσωτερικού χώρου: Simon Sintenie


Παγκόσμια Ημέρα Γέλιου: Τα οφέλη του γέλιου στην υγεία και την ψυχολογία των παιδιών | Κοντολογίς\n1 Μαΐου 2022, 22:41\nΓνωρίζατε ότι το γέλιο και το στρες έχουν τις ακριβώς αντίθετες επιπτώσεις στο μυαλό και το σώμα; Το γέλιο μειώνει το στρες, το άγχος και δρα θεραπευτικά σε προβλήματα υγείας. Στο βιβλίο «A Better Brain at Any Age: The Holistic Way to Improve your Memory, Reduce Stress and Sharpen Your Wits» η συγγραφέας Sondra Kornblatt αναφέρεται σε μία νέα επιστήμη την οποία ονομάζει «gelatology», δηλαδή γελατολογία, η οποία έχει ως στόχο να μελετήσει τα οφέλη του γέλιου για παιδιά και ενήλικες. Ανάμεσα στα οφέλη που αναφέρονται είναι η μείωση της αρτηριακής πίεσης, η αύξηση του επιπέδου του οξυγόνου στο αίμα, η μείωση των ορμονών του στρες (κορτιζόλη και ανδρεναλίνη) και η ενδυνάμωση της μνήμης και της ικανότητας εκμάθησης.\nΤο γέλιο, λοιπόν, είναι ζωή και δικαίως έχει την δική του Παγκόσμια Ημέρα, η οποία για πρώτη φορά γιορτάστηκε το 1998 στην Ινδία. Η ημέρα καθιερώθηκε με πρωτοβουλία του γιατρού Μαντάν Καντάρια, ο οποίος πιστεύει στις θεραπευτικές ιδιότητες του γέλιου και γιορτάζεται κάθε χρόνο την πρώτη Κυριακή του Μαΐου.\nΤα οφέλη του γέλιου στη ζωή των παιδιών\nΜε αφορμή την Παγκόσμια Ημέρα Γέλιου είναι ευκαιρία να δούμε τα σημαντικά οφέλη στην υγεία (την ψυχική και τη σωματική) και την ανάπτυξη των παιδιών.\nΚάνει τα παιδιά πιο αισιόδοξα\nΤο γέλιο είναι η εξωτερίκευση της χαράς και τα παιδιά για τα οποία το γέλιο είναι κομμάτι της καθημερινότητάς τους, γίνονται πιο αισιόδοξα μεγαλώνοντας.\nΕνισχύει την αυτοπεποίθηση των παιδιών\nΤο γέλιο είναι στάση ζωής. Τα παιδιά που γελούν συχνά καλλιεργούν την αίσθηση του χιούμορ από τη μικρή τους ακόμα ηλικία και αποκτούν μεγαλύτερη αυτοπεποίθηση μεγαλώνοντας. Μαθαίνουν επίσης να διαχειρίζονται τις καταστάσεις με ψυχραιμία και κοιτώντας πάντα την θετική πλευρά.\nΤα Τ-κύτταρα παίζουν καθοριστικό ρόλο στην θωράκιση του. Τα κύτταρα αυτά ενεργοποιούνται με το γέλιο, συνεπώς τα γέλιο δεν τονώνει μόνο την ψυχολογία αλλά και το ανοσοποιητικό σύστημα.\nΑν μόνο με ένα χαμόγελο ενεργοποιούνται 17 μύες τους σώματος, φανταστείτε τι γίνεται με το γέλιο και ειδικά στους μύες στην περιοχή της κοιλιάς.\nΕνισχύει τη λειτουργία του πεπτικού συστήματος\nΤο γέλιο δρα καταλυτικά για το άγχος, το οποίο συχνά μεταξύ άλλων προκαλεί δυσκοιλιότητα. Το γέλιο, συνεπώς, συμβάλλει στην εύρυθμη λειτουργία του εντέρου και του πεπτικού συστήματος γενικότερα.\nΠροηγούμενο άρθρο Βούλα: Καρέ καρέ το μαχαίρωμα μεταξύ διανομέων για μια… παραγγελία – Δείτε το βίντεο – σοκ\nΕπόμενο άρθρο Πάτρα: Στοιχείο «κλειδί» η νέα ιστολογική εξέταση για τον θάνατο της Ίριδας – Στο βάθος νέες διώξεις και συλλήψεις


Ποιος θέλει να Ανατινάξει το Ευρώ; Το Δικαστήριο της Καρλσρούης! » - Hellas-Now\nΠοιος θέλει να Ανατινάξει το Ευρώ; Το Δικαστήριο της Καρλσρούης! »\n[Το κατωτέρω άρθρο Γάλλου οικονομολόγου, εκδότη της ιστοσελίδας «Αυθάδεια» και δημοφιλούς σχολιαστή οικονομιών εξελίξεων και γεωπολιτικής, συμπληρώνει, όπως θα αντιληφθεί ο αναγνώστης, μια τριλογία (με τα προηγούμενα άρθρα “Παγώνει το Σχέδιο Ευρωπαϊκής Ανάκαμψης» και το «Να αναμένουμε Frexit;”) που απεικονίζει το βαθύ ρήγμα ριζών στην ενότητα της «Ευρωπαϊκής ΄Ενωσης» και τις σκοτεινές προοπτικές της.\nΤο ενδιαφέρον του Έλληνα αναγνώστη θα ενισχύσει η ανακάλυψη της κοινής πικρής εμπειρίας και αισθημάτων Γάλλων και Ελλήνων –παρά την μεγάλη ανισότητα των μεγεθών- στις αγκάλες αυτής ασύμβατης «οικογένειας», με οικοδέσποινα την Γερμανίδα «Μούτι» και μέλη με δυναστικά αρπακτικά ένστικτα.]\nΑγαπητέ αυθάδη μου κύριε, αγαπητή μου αυθάδη κυρία,\nΑυτές οι ειδήσεις δεν έχουν γίνει πρωτοσέλιδα του εθνικού Τύπου, ούτε των τηλεοράσεων μας, μέτρο δηλαδή αν πρόκειται για ασήμαντες πληροφορίες.\nΕξάλλου, το Ευρώ, το κοινό μας νόμισμα δεν έχει σημασία, έτσι δεν είναι;\nΚαι εξ άλλου οι Γερμανοί, όπως όλοι το ξέρουν, είναι οι φίλοι μας. Επειδή, επιπλέον, η Ευρώπη είναι Ειρήνη…\nΕπανάλαβέ το μετά από μένα:\nΗ Ευρώπη είναι ΕΙΡΗΝΗ, αγάπη μεταξύ των λαών και ευημερία!\nΈτσι, στην πραγματικότητα, επειδή το ευρωπαϊκό αφήγημα βασίζεται σε αυτήν την μπαρούφα περί γαλλο-γερμανικής φιλίας, σας λέμε πολύ λίγα για όλες τις μπηχτές των Γερμανών φίλων μας.\nΌπως είπε ο άλλος, προσέξτε τους φίλους μου, τους εχθρούς μου το φροντίζω!!\nΑυτήν ακριβώς τη στιγμή βρισκόμαστε στα μαχαίρια με τους Γερμανούς που επιδίδονται στον ελιγμό για τη διάλυση στον έσχατο βαθμό της γαλλικής βιομηχανίας εξοπλισμών -μια μακροπρόθεσμη απειλή για τη γερμανική υπεροχή στην Ευρώπη. Και ναι, το πιστεύω.\nΜην είσαι αφελής. Μόνο στη Γαλλία εγκαταλείψαμε τη γεωπολιτική εδώ και πολύ καιρό. Στην Κίνα, στις ΗΠΑ, στη Ρωσία, όλοι αγωνίζονται με νύχια και με δόντια για να διασφαλίσουν την κυριαρχία και την ανεξαρτησία τους.\nΣτη Γαλλία καθοδηγούμαστε από πολιτικούς νάνους που πιστεύουν ότι είναι «Ευρωπαίοι» … χαχαχαχαχαχαχαχαχαχαχα. Αποτέλεσμα; Οργανώνουν τη λεηλασία του έθνους μας και την καταστροφή του πληθυσμού μας ενωμένου στην ποικιλομορφία του και σε ολοένα και μεγαλύτερη φτώχεια!\nΕν ολίγοις, σε αυτό το πλαίσιο της γαλλογερμανικής φιλίας και αγάπης μεταξύ των λαών…\nΤο Γερμανικό Συνταγματικό Δικαστήριο αναστέλλει την επικύρωση του σχεδίου ανάκαμψης!\nΣύμφωνα με την σχεδόν εμπιστευτική πληροφορία του πρακτορείου ειδήσεων Reuters, «Το Γερμανικό Συνταγματικό Δικαστήριο εμπόδισε την Παρασκευή την επικύρωση του Ευρωπαϊκού ταμείου κινήτρων, το οποίο εγκρίθηκε αυτή την εβδομάδα και από τα δυο σώματα του Κοινοβουλίου, ενώ εξέτασε προσφυγή εναντίον του επενδυτικού σχεδίου που χρηματοδοτείται από το χρέος.\nΟι πολέμιοι του πακέτου κινήτρων της ΕΕ, συμπεριλαμβανομένου του ακροδεξιού κόμματος Εναλλακτική για τη Γερμανία (AfD), αναφέρουν ότι το σχέδιο παραβιάζει τις συνθήκες της ΕΕ ανοίγοντας το δρόμο για κοινό δανεισμό από τα κράτη μέλη.\nΗ Ευρωπαϊκή Επιτροπή δήλωσε ότι είναι πεπεισμένη ότι η Ευρωπαϊκή νομοθεσία που στοχοθετεί η προσφυγή, η «απόφαση για τους ιδίους πόρους», θα επικυρωθεί από το Γερμανικό Συνταγματικό Δικαστήριο. Ο νόμος αυτός αποτελεί τη βάση όλων των πολυετών προϋπολογισμών της ΕΕ, εδώ και δεκαετίες.\n«Η τροποποίηση που πρόκειται να επικυρωθεί αυξάνει το ανώτατο όριο των εθνικών συνεισφορών στον προϋπολογισμό της ΕΕ κατά 0,6 ποσοστιαίες μονάδες στο 2% του ακαθάριστου εθνικού εισοδήματος έως το 2058, προκειμένου να διασφαλιστεί η αποπληρωμή του δανείου είσπραξης σε περίπτωση που τα φορολογικά έσοδα που παρέχονται για τον σκοπό αυτό είναι ανεπαρκή.\n«Σημειώνουμε ότι η εγκυρότητα της απόφασης για τους ιδίους πόρους δεν έχει αμφισβητηθεί από το Γερμανικό Συνταγματικό Δικαστήριο», ανέφερε εκπρόσωπος Τύπου της Επιτροπής.\nΔεν υπάρχει χρονικό πλαίσιο για να αποφανθεί το Δικαστήριο επί της καταγγελίας, αλλά μπορεί να χρειαστούν έως και τρεις μήνες για να αποφανθεί το Δικαστήριο.\nΣυνεπώς, η επικύρωση της Γερμανίας θα μπορούσε να αναβληθεί μέχρι τον Ιούνιο, γεγονός που θα επέτρεπε στην Ευρωπαϊκή Επιτροπή να τηρήσει το χρονοδιάγραμμα, το οποίο προβλέπει την καταβολή των πρώτων δόσεων του ταμείου τόνωσης ύψους 750 δισεκατομμυρίων ευρώ κατά τη διάρκεια του καλοκαιριού. ».\nΣυνεπώς, είναι πολύ πιθανό ότι οι ευγενικοί γείτονές μας, στην καλύτερη περίπτωση, θα καθυστερήσουν τις πληρωμές του ευρωπαϊκού σχεδίου βοήθειας, διότι στη χειρότερη περίπτωση θα μπορούσε ακόμη και να οδηγήσει στην ακύρωσή του.\nΕίναι παράνομο αυτό το σχέδιο βοήθειας σύμφωνα με τις Συνθήκες;\nΈχει περάσει πολύς καιρός από τότε που η Ευρώπη παραβιάζει ξέγνοιαστα όλες τις Συνθήκες και όλους τους κανόνες.\nΘυμάστε τους κανόνες της Συνθήκης του Μάαστριχτ, τα περίφημα “κριτήρια” του είδους των ορίων 60% των χρεών και το 3% του ελλείμματος hahahahahaha, που είναι μόνο μια ανάμνηση, ή την απαγόρευση της δημιουργίας εσόδων από το χρέος, επίσης ξεχασμένη! Εκτός από την καταπολέμηση του πληθωρισμού και όλων αυτών των νημάτων στο πόδι που απαιτούν καλή διαχείριση για να εξασφαλιστεί η «σύγκλιση». Πάνε αυτά, τελειώσανε. Σου το είπα σ’ αυτό το βίντεο.\nΓιατί αυτό απειλεί το ευρώ;\nΌλοι έχουμε το ίδιο νόμισμα.\nΑλλά δεν έχουμε όλοι το ίδιο χρέος.\nΕκείνοι που είναι υπερβολικά χρεωμένοι και η Γαλλία είναι τώρα μέρος αυτής της ομάδας, με χρέος άνω του 120% του ΑΕΠ, δεν θα μπορέσουν ποτέ να ξεφύγουν με λιτότητα ή ανάπτυξη.\nΤο μόνο που απομένει είναι η νομισματική φυγή προς τα εμπρός. Με τη μορφή σχεδίων ενίσχυσης ή επαναγοράς περιουσιακών στοιχείων, δηλαδή χρεών της ΕΚΤ άμεσα ή υποκριτικά έμμεσα και στη δευτερογενή αγορά, όπως συμβαίνει σήμερα.\nΕάν το Γερμανικό Συνταγματικό Δικαστήριο (νομικά ορθώς) αντιταχθεί σε αυτές τις οικονομικές πολιτικές, τότε η άρνησή του θα οδηγήσει στην de facto έκρηξη της ευρωζώνης.\nΔεν θα είναι καλό να κρατάμε “μετρητά”.\nΌσο πλησιάζουμε στην «έξοδο» από την υγειονομική κρίση, τόσο μεγαλύτερες θα είναι οι εντάσεις μεταξύ χωρών με καλή διαχείριση και των χωρών-τρυπημένα καλάθια.\nΘα είναι μια εποχή όλων των κινδύνων για την Ευρώπη, με μια Γερμανία που κερδίζει χρόνο, εδώ και δώδεκα χρόνια και την κρίση των ενυπόθηκων δανείων υψηλού κινδύνου, για να πληρώνει όσο το δυνατόν λιγότερα.\nΤο ευρώ μπορεί να εκραγεί, καθώς η Ευρώπη κάνει το μεγάλο ομοσπονδιακό άλμα της.\nΘα είναι μόνο στους πρόποδες του τείχους που θα δούμε ποιος θα κερδίσει.\nΔεν υπάρχει αμφιβολία ότι τα μαμμόθρεφτα της Γαλλίας θα πουλήσουν την χώρα μας στη Γερμανία για να δεχτεί να «πληρώσει» κάτι για εμάς, αφού γδάρει το θηρίο Γαλλία.\nΘλιβερές συνέπειες των αχρήστων υποκειμένων επικεφαλής της μεγάλης μας χώρας.\nΈνας λαός λιονταριών με γαϊδούρια.\nΕίναι ήδη πολύ αργά, αλλά δεν χάθηκαν όλα. Προετοιμασία!